
XL. évf, Május— Junius 3-ik füzet, 


Az összehasonlitó módszer a vallástudományban." 


A szerző azon kezdi érdekes értekezését, hogy az összeha- 
sonlitó módszer a jog, a család, a tulajdon, a nyelv, a művé- 
szet, az erkölcs fejleményi mozzanatai magyarázatánál s ezek 
előtüntetésénél általánosan használtatik s hozzá tehetjük : 
nagy sikerrel s feltünő eredményekkel; ez a módszer minő 
oknál fogva ne alkalmaztatnék a vallásos élet tüneményeinek 
fejtegetésénél ? 

Folytatólag azt irja, hogy a történeti módszer, a mely 
a múlt idők vallásai összealkotásának, ismét való felépi- 
tésének főeszköze, úgyszólva taglalólag, elemzőleg alkot. Szerző 
itt valamit kihagyott abból, a mit mondani akart, mert taglaló 
alkotás nincs s nem lehet, tehát utóbb synthesisre is van szük- 
ség § igy lehet alkotni. — A történeti módszer, jegyzi meg, 
nemcsak az egyes vallások különböző nyilatkozatait irja le, 
hanem azok folytatólagos korszakait is szemünk elé állitja. A. 
történész első feladata a szövegek és okmányok gondos össze- 
gyüjtése, érteimük s hitelességük, időben való keletkezésük s hova- 
tartozásuk megállapítása. Ezekkel kell a történésznek minde- 
nek előtt foglalkoznia, legyen szó akár politikai, társadalmi, 
vagy vallási kérdésekről; hanem ha mindezzel behatóan fog- 
lalkozott is, igen gyakran úgyszólva még csak az előmunká- 
latot teljesitette s a kezdet elején áll. Az összehasonlító mód- 
szer épp e foglalkozás véghatárainál kell, hogy a történész 
segitségére jőjjön, kipótlandó a történeti kutatás hiányait, vala- 
mely intézmény és társadalom magában álló tényét más érdek- 
körökből vett tények tanuságaival kiegészítve s megvilágositva. 


1 Goblet d Alviella értekezése a párisi vallástörténelmi congressuson. 
Actes du Premier Congrös International d Histoirc des Religions Paris, 1900. 
Paris, Ernest Leroux, editeur. 1902. 

(Nagynevü munkatársunk gróf Kuun Géza dolgozata, melyet halála 
előtt pár héttel küldött bé folyóiratunk számára, — Szerk, 


Keresztény Magvető 1905, 5) 

Az ezen módszer által elért leszármaztatások, következtetések 
azonban soha a bizonyosság azon jellegével nem fognak birni, 
mint a szövegek s feliratok s másnemü emlékek egyenes tanú- 
tételei, de a valószínüség egy magas fokát érhetik el, ha több- 
féle egymással megegyező észrevételeken S megfigyeléseken 
alapúlnak, a melyek a megállapított tényekkel megegyezőleg 
tüntetik fel a tünemények lánczolatát. 

Az összehasonlító módszer, irja szerző, elvezet a hiedel- 
mek és intézmények kezdeteihez, a melyek a történeti idő haj- 
nalán már készen s mintegy befejezetten állanak a vizsgáló 
előtt, s arra is irányúl, hogy oly általános értékü törvényeket 
állapítson meg, melyek a régen múltban s mai nap is az embe- 
riség különböző töredékeinek vallásos fejleményeit irányitották 
s irányitják s aztán az általánosba leszállva s reá térve a rész- 
letesre, e törvények alkalmazása által a vallástörténet még homá- 
lyos feladványai megfejtésére vezet. 

Egy ilyen feladat megoldása, folytatja szerző, az összeha- 
sonlitandó tények egy nagyobb számát igényli, a mely elegendő 
arra, hogy a számon kivül hagyott s tekintetbe nem jövő tüne- 
mények, a kivételt képezzék s az általános szabályra nézt közöm- 
bösök legyenek. A vallásos élet tüneményei, a melyeket a jelen 
kor történelmi tudománya a neki segitségére jövő segédtudo- 
mányokkal, a melyeknek főbbjei a praehistorikus régészet, a 
folklore s kiváltképpen a népisme, behatóan tárgyal, e szabály 
alá tartoznak. Lehetnek eltérések másodlagos részleteket illető- 
leg, de ezek még nem zavarnak, hanem a fővonaloknak egy 
központ felé kell húzódniok, egymással találkozniok kell arra 
a ezélra, hogy a vallások általános története bárminémü részben 
megállapítható legyen. Itt azt hiszem, e tétel ellenmondásra nem 
fog találni s ha elfogadjuk, a tér szélesen nyitva áll előttünk 
az összehasonlító módszer elfogadására s alkalmazására. 

A ki összehasonlitásról szól, ezzel együtt osztályozásról 
is szólott. Első gondja annak, ki az összehasonlító módszert 
alkalmazni akarja az legyen, hogy az osztályzat egy általá- 
nos elve szerint csoportosítsa az összehasonlitandó tüneménye- 
ket. A történeti módszernek ez alkalmazásánál az első és fődo- 
log az osztályzatra nézve a történeti leszármazás ténye s az 
fél sa lánezszemek . szoros egymásutánja; nagy szükség van 
reá, hogy a vallásos tünemények kizárólag ama rendszer szerint 

csoportosiíttassanak, a mely alá tartoznak és magok ezek 
a rendszerek, azaz a tényleges vallások, a velek együtt fejlett 
s mintegy őket kisérő s velük járó, vagy utánok következett 
rendszerekkel együtt csoportosíttassanak. Azokra a népekre 
vonatkozólag, kiknek úgyszólva nincs történetük, tehát a jelen- 
kor és a múlt vadtörzseit illetőleg a mivelődés valamelyes ele- 
mei nélkül szükölködő népeket illetőleg, ez a módszer a hiedel- 
mek feljegyzésénél a néprajzi és nyelvi osztályzat rendjét 
tartsa.! — Az összehasonlító módszer magának jogot igényel 
s fel van jogosítva arra, hogy a tényeket többé nem ama val- 
lási rendszer szerint, a melyhez azok tartoznak, hanem egy 
benső osztályzat elve szerint csoportosítsa. Osztályzata morpho- 
logiai, alaktani, azaz olyan, mely legfőbb tekintettel a tünemé- 
nyek alakjára van. 

Az ilynemü vizsgálatnak több bizonyitékát hozták javas- 
latba, melyek közül egyike a legjobbaknak Goblet dAAlviella 
szerint abban az esetben, ha a vallásos fejlemény, evolutio, 
általános menete s irányzata megállapítandó, a vallásos tüne- 
ményeknek különböző kategoriákba való beosztása a rendnek 
s egységnek ama fokozata szerint, melyet e három irányban 
felmutatnak 1. az emberfeletti lények kölcsönös viszonyzatára 
nézt egymás közt, 2. ugyane lényeknek a világegyetem rendes 
müködésére gyakorolt befolyására való tekintettel, 3. ugyane 
lényeknek az ember sorsára irányuló elhatározásaira vonatko- 
zólag. E szempont alá tartozik ama hármas alosztályzat, mely- 
nek egyik ága a monotheismus magaslataira emelkedik, másik 
ága polytheismus, a harmadik egy oly hit, mely az emberfe- 
letti lények egy nagy sokasagát tételezi fel, melyben az egyes 
lények többé-kevesebbé függetlenek egymástól (fetisismus, natu- 
ralismus, animismus, spiritismus). Az utóbbi időben a változa- 
tok egy bizonyos számát különböztették meg, melyek az álta- 
lános keretet valamennyire kiszélesitik. 

Egy nagy előnye ez osztályzatnak, hogy mindenki által 
alkalmazható. —- A felett különbözők lehetnek a vélemények, 
hogy melyik vallás a legjobb. Az a kérdés is megvitatható, 


1 Hz a két osztályzat a miveletlen néptörzsek esoportjánál összehajló 
vonalokként együvé tart, 1. Müller Miksa , Science de la Religion" (Paris, 
1873.) s Réville Albert ,Religions des peuples non eivilisésf (Paris, 1883.) 
cz, munkáját, melyben az ethogra. osztályzatot követi. 

hogy a vallásos érzés kezdetleges alakja a monotheismus volt-e 
vagy a polytheismus, vagy Comte Agoston fetisismusa, vagy 
Pfleiderer naturalismusa, avagy Tylor animismusa, vagy végre 
Spencer Herbert szerint a halottak cultusa? Bármilyen legyen 
a kérdés megoldása, irja szerző, az ellenkező véleményüek is 
megegyezhetnek az e rovatoknak adandó értelem és ama tüne- 
mények minősége iránt, melyek az egyes rovatok alá tartoznak. 

Szerintem, ki szerző szóban forgó tanúlmányát e helyen 
majdnem szó szerint ismertetem, lehet ugyan vitatkozni a val- 
lásos érzés kezdetleges alakjáról, de az a vélemény lesz a győz- 
tes, mely a monotheismusban látja a kezdetleges formát, mert 
ezt a véleményt nemcsak a történeti, de az összehasonlító mód- 
szer eredményei is per majoritatem casuum analogiae bizonyit- 
ják. Ujabban, sőt mondhatjuk legujabban, Merker német kelet- 
áfrikai csapatfőnök a Victoria-tó környékén tartózkodó maszat 
népet ismertette s ezek vallásának fővonását az egyistenimá- 
dásban állapitja meg. Merker ezt a népet ugyan sémi eredetü- 
nek mondja, de ezt semmi historiai feljegyzés s a nyelv sem 
bizonyitja. Igy szaporodnak úgyszólván évről-évre az ős-, kez- 
detleges monotheismusról szóló adatok. 

szerző nem kiván e tanúlmányában az osztályzatból folyó 
synthesissel bővebben foglalkozni, hanem esupán csak arra 
szoritkozik, hogy az útat megmutassa, honman láthatóvá lesz- 
nek a vallási fejlődés állomásai, melyeken áthaladt irányának 
czélja felé, s keresi az általános következtetést, a melyet a fej- 
lődés irányára nézt nem oly nehéz megtalálni, illetőleg azt a 
módot, mely szerint a helyes osztályzat különböző rovatai fel- 
számítandók lesznek. 

A vallási tünemények általánosságának módszeres elő- 
adásából legott az a nagyfontosságú tény fog kiviláglani, hogy 
e tűünemények azonossága a különböző népeknél és időszakok- 
ban csakugyan megvan s kétségen kivűl áll. A hasonlatosság 
abban van, hogy az illető népek hogy-mint fogják fel a ter- 
mészetet, az emberfeletti lények alakját s tulajdonitmányait, 
kalandjaik iszonyú, s néha lealacsonyító mivoltát, hogy-mint 
fejezik ki az ezek által felidézett érzéseket, hegy mit kérnek 
tőlük, amaz eszközekben, melyeket a hozzájuk való közeledésre 
vagy maguk távoltartására érvényeseknek tartanak s" felhasz- 
nálnak arra a czélra, hogy közbejárásukat megnyerjék, vagy 

azt maguktól elháritsák s végül amaz intézményekben, melyeket 
vélt szándékuk szerint alkottak, vagy pártfogásuk alá helyeztek. 

Csupán három hypothesis magyarázhatja meg e hasonló- 
ságokat, u. m. 1. a közös örökség, 2. a szándékolt vagy vélet- 
len átszármaztatás, 3. az egyenvonalú alakitás. 

A közös örökség. Ha nyelvileg vagy fajilag rokon népekről 
van szó, feltehető, hogy közös hiedelmeik egy oly időszakra 
vezetnek vissza, a melyben őseik még együtt éltek, s egyazon 
társaságot alkottak. 

Az összehasonlító nyelvészet itt nagy segítségünkre lehet. 
Mindazonáltal az emlitett feltevés nem végérvényes; meg kell 
jól vizsgálni, hogy nem kölesön-e az, mi közös örökségnek 
látszik. Példának okáúl a védikus Mithra és az avestai Mithra 
egy közös eredetre vallanak, de a hellén-római Mithrával már 
másként áll a dolog, ez Keletről származott át Nyugatra egy 
késői behozatal által. — Még arra is tekintettel kell lenni, hogy 
az illető vallásos nyilatkozatok, a melyeknek azonosságáról van 
szó, nem túl szárnyalják-e, felül múlják-e azt a szinvonalat, 
melyet az illető népek ősei, mikor még együtt voltak, a kez- 
detleges társaság szétbomlása előtt, elértek. Szerző tanúlmá- 
nyát a következőkben folytatja: Lehetetlen Müller Miksának 
azt a tételét kétségbe vonni, melyet találóan , Jupiter leczké"- 
nek nevez, t. i. az atya-menyben való hit azonosságát a legré- 
gibb áryáknál. A felett már a vitatkozásnak tág tere nyilik, ha 
vajjon Darmesteter J. nézete megállhat-é, mely szerint az ős 
áryák az indo-európai népek elágazása előtt ez istenséget való- 
ban úgy tekintették mint a kosmikus és erkölcsi rend főirá- 
nyitóját? De van olyan eset, a hol a közös örökség feltétele 
teljesen alaptalan, p. o., ha a Jupiterről szóló leczke parallelis- 
musát tovább folytatva azt állítja valaki, hogy a hellének, lati- 
nok, perzsák és indiaiaknál a főisten lényegének azonossága 
amaz egyetemes valósággal, a mely a nagy természetben s az 
emberi lélek öntudatában nyilatkozik, szintén közös örökség, 
mely az árya népek közös őseitől szállott azok elválása után 
az indo-európai népek legkiválóbb ágazataira. Ez valótlan hypo- 
thesis voina, mert a nyelvészet és régészet egyaránt és együtt 
arra tanitanak, hogy amaz ősök a szétválás előtt nem tudhat- 
tak egy ily tant eszükben forgatni s elfogadni. De ezt a felté- 
telt még a történelem is megczáfolja s arra tanít, hogy ez az 

idealistikus  pantheismus a görögöknél a bölcsészeti szellem 
Homertől kezdődő s Thalesig vezető útjának egyik határjele, 
eddig tett haladásának következménye. A perzsáknál ugyanez 
a theologiai fejlődés azon nagy jelentőségű mozzanata, mely 
szerint Ormuzd és Ahriman felé helyeztetett Zervan Akarana 
,a határtalan idő" egyetemleges lénye; az indiaiaknál pedig az 
eszményi pantheismus a védák brahmani magyarázataiban fog- 
lalt elmélkedések végeredménye. 

A mikor oly népekről van szó — mondja szerző, — a 
melyek különböző ethikus eredetre vezetnek, s egymással rokon- 
ságban nem levő nyelveket beszélnek, a közös eredet hypo- 
thesise be nem bizonyitható s az esetleges hasonlatosságoknál 
a véletlennek tág tere nyilik. A néprajz, valamint a nyelvé- 
szet arra irányuló törekvéseikben, hogy az emberi társadalom- 
nak leszármazási fáját megrajzolják, kénytelenek bizonyos fajok- 
hoz érve ezeknél csoportositó munkájukban megállani, melye- 
ket többé egyesíteni nem tudnak. Ha sikerülneis későbbi vizs- 
gálatoknak e fajokat egymással összekötni, akkor is az ezek 
szétválását megelőző időben oly távoli és kezdetleges állapo- 
tokra találnának, a melyekben alig tudnának az akkori kor 
hiedelmeire reú találni. A kérdés ilyen állapotában szerző tel- 
jesen elháritandónak véli azt a hypothesist, mely szerint vala- 
mikor a kezdetleges emberiségnek közös vallása lehetett volna, 
melynek aztán egyes töredékeiből földgömbünk minden népe 
valamit megőrizhetett volna. Feltéve az emberi nemnek egy- 
kori egységét, mely azonban meg nem állapittatott, bizonyos, 
hogy amaz időben, mely ezt a szétválását megelőzte, az akkori 
emberben még amaz értelmi feljlettség hiányzott, mely a vallá- 
sos eszmék kicsirázására szükséges s nélkülezhetlen, a mely 
nélkül benne még mythikus eszmék sem támadhattak volna. 

szerzővel szemben itt következőket jegyzek meg: 1. hogy 
valamikor közös vallás, vagy legalább a vallásos érzés közös 
csirája meglehetett, egyes elszórt adatok már is kezdik bizo- 
nyitani s ellenkezőjét semmi sem bizonyitja; 2. dies. diem docet 
s ez nagyon imegszivelendő tanitás; 8. a mivel kezdenem kel- 
lett volna, a fajok és nyelvek közös eredete nem utópikus álom, 
hanem az ethnologia s nyelvészet tanitásai e tekintetben is új 
világosságot támasztanak s a megszokott előitéletek ellenére az 
egység tana mindinkább kezd világosodni. 

2. Kölcsönös átvételek, vagy a mint fennebb mondók, a szándé- 
kolt vagy véletlen átszármaztatás. Goblet d Alviella erre vonatko- 
zólag következőképp értekezik : Hogy egyik nép a másiktól esz- 
méket, fogalmakat s ezek közt a vallásra tartozó eszméket s 
fogalmakat is kölcsönzött, kétségen kivül áll. A mint külön- 
böző eredetü vallások "egymással érintkezésbe jönnek, az esz- 
mék, legendák, ritusok és jelvek kölcsönvételei, elkerülhetet- 
lenekké válnak. Szerző megjegyezhette volna, hogy ugyanigy 
van a különböző nyelvek érintkezésénél is, hol a szavak, sőt 
nyelvtani alakok s mondattani sajátságok sajátittatnak el, s az 
idegen elemek az illető nyelvekhez áthasonúlnak. A vallásos 
elemek kölecsöne különösen az oly népeknél élénk, a melyek- 
nek nemcsak nagy hajlandóságuk van a polytheismusra, de az 
idegen istenségek valódisága iránt is bizalommal vannak s irán- 
tuk kétségük nem támad. A mesék vándorútja példa reá, hogy 
az ily kölcsönök mily nagy könnyüséggel történnek. Elég egy 
véletlenből lett érintkezés, a mely minden szándékosságot kizár, 
véletlen, melyet a kereskedelem esélyei, a hajózás, a háború 
vagy a rabszolgaság idéztek elő arra, hogy a mese-, vagy a 
szellemi élet másnemü kölesöne létre jőjjön, s ez még inkább 
s könnyebben megtörténhetik a ritusokkal s jelképekkel, a hol 
a kölcsön adó nép nyelvének megértése sem szükséges s mel- 
lőzhető. 

Mindenek előtt az érintkezés, közlekedés lehetőségét kell 
megállapítanunk ama népek közt, melyeknek vallásában azo- 
nos tüneményeket veszünk észre. A mikor azt látjuk, irja 
szerző, hogy a régi ámerikaiaknál, a poeniciaiknál és az indo-euró- 
paiaknál a kereszt, mint a termékenység, vagy az élet jelképe 
használatos, nem állíthatjuk, hogy ez a jelkép az ó-világból szár- 
mazott volna át az új-világba. Az öt világrészben van egy legenda 
a holdról vagy a napról, mely szerint emez égi testek az embert 
halhatatlansággal akarták volna felruházni, de egy irigy állat 
ebben megakadályozta őket. Itt némely népnél történhetett átvé- 
tel. A földrajz s a történet segit rajtunk az ílyen esetek meg- 
különböztetésénél s mutatja meg, hogy mit vehetett át egyik 
nép a másiktól. 

Mikor a kölcsönzés lehetősége ki van mutatva, mint. szerző 
helyesen mondja, a források birálati módszeréhez kell folya- 
modnunk, hogy kipuhatoljuk s reá találjunk az eredet helyére. 

A nyelvészet itt is nagy segítségünkre van. Egy mythosban 
valamely idegen nyelvü névnek előfordulta a kölcsönzés jele, 
különösen ha az illető mythosok ama népek hagyományai közt 
feltalálhatók, melyeknek nyelvében otthonos az illető név, p. 
o. az Adonis hitrege a helléneknél, mely hozzájuk phoeniciaiak 
által a sémi népek polytheismusából került. Mindazonáltal egy 
csupán névi hasonlat nem elegendő, igy a kelták bel-jének (belt, 
belenus) nincs semmi köze a babyloniaiak bel (baal)-jához. 

Ha a személynevekben rejlő nyelvészeti segitség hiányzik, 
ezt pótolhatja a legendákra vonatkozólag a mellékletek és a 
legenda magjához hozzá járuló körülmények hasonlatossága, a 
képleteket és ritusokat illetőleg a symbolikus csoportosítások 
hasonlatossága. Ilyen szent Joasaph hitmondája, a melyet az elbe- 
szélés mellékkörülményei egy budhistikus szöveg alkalmazásának 
tüntetnek fel; ilyen Mesopotamia szárnyas korongja, a melyet 
ikonographikus mellékletei aegyptomi eredetünek bizonyitanak. 

Szerző folytotólag igy ir: Még abban az esetben is, mikor 
egy nép a másik vallását fogadja el, soha azt teljesen el nem 
fogadja, s mindig hozzá vegyiti saját maga régi hiedelmeit. 
Erre nézve sok példa hozható fel a szumiroakkad vallásból 
Mesopotamia semitainál, a khinai budhismusból, a perzsák izla- 
mismusából, a görögök s más európai népek kereszténységéből. 

Ha a vallásos élet tüneteinek egy részét közös öröklésnek, 
egy másik részét kölcsönnek mutathatjuk ki, még mindig marad 
egy harmadik rész, a melynél a hasonlatosságokat az előbbiek- 
től eltérőleg másképpen kell kimagyaráznunk. Bizek a hasonlatos- 
ságok részben általános eszmékre, részben a eultus gyakorlati 
alkalmazásaira vonatkoznak. 

o. Az egyenvonalú alakítás. Az embertani vizsgálatok egyik 
nagyfontosságú eredménye, hogy a társadalmi s egyéni különb- 
ségeken kivűl van még egy oly közös emberi jelleg, mely min- 
denütt azonos módon nyilatkozik, hol az ember a fejlődés és 
környezet hasonneműü feltételei közt él. 

Miután általános érvényü tény, hogy a legkülönbözőbb 
népek magukat emberfeletti s titokzatos lényektől függőknek 
érzik, nem meglepő, hogy azokhoz ugyanazon a módon folya- 
modnak, hogy azokat egyformaképpen igyekeznek magoknak 
megnyerni vagy reájuk befolyással lenni, hogy ugyanazon elő- 
nyöket elérniök lehessen. Végül az sem meglepő, hogy irántuk 

a hajlandóság és ellenkezés, az ellenzés vagy alárendeltség érzé- 
sét táplálják. 

Az sem fog senkit meglepni, hogy ha látni fogja, hogy 
annyira különböző népeknél az egyén siron túli fenmaradásá- 
ban való hit megvan, s közös hit, az emberek a túlvilág kifej- 
tésére szolgáló szineket a földi élettől kölcsönözték, hogy azt 
ugyanazon megközelithetlen tájakra helyezték s végül, hogy ez 
örök élettől ugyanazon anyagi élvezetet várják s ugyanazon 
erkölcsi kárpótlását azoknak, a miket itt a földön nélkülöztek. 
Bármennyire is különbözők a képzelet összeegyeztető képei, 
az emberi elmének legtöbb fejtménye s rejtvénye gyakran csak 
kevés számú megoldást igényel, s azokkal beéri; a mint az 
ember és a világegyetem teremtéséről szóló elmélkedéseknél 
látjuk, ugyanigy van ez az égi testek gépezetét s erőtani kér- 
déseit illetőleg, a meteorologiai tünemények előidézésére, az 
embereknek az állatvilághoz való viszonyára, a halál eredetére, 
az álom és álmok magyarázatára, erkölcsi életünk küzdelmeire 
vonatkozólag. 

Mind ezt átforditva a mythologia nyelvére, folytatja szerző, 
e kérdések hasonnemü magyarázatokra vezettek, ilyen az égnek 
a földdel való házassága vagy attól való elválása, a kezdetle- 
ges lény darabokra való szakadása, a nap és hold közt való 
rokonsági viszony, a tüznek leszállása a földre, az istenek és 
óriások harcza, az élet fája vagy a fiatalság forrása birtokáért 
való küzdelem, az egyetemes égés s vizözön hagyománya, a 
halálnak egy isten vagy egy rosszakaratú állat által földünkre 
való bevezetése, egy hősnek halála s feltámadása, a holtaknak 
egyidejü kettős lakozása az égben és a földön és még más 
több ilyen. De még oly emelkedett theologiai fogalmak is, mint 
a kosmikus- és erkölcsi rendnek egymáshoz való áthasonu- 
lása maguktól fejlődhettek öröködés és kölcsön nélkül oly külön- 
böző népeknél, mint az aegyptomiak, kháldiabéliek, az indo- 
eránok, görögök és khinaiak. 

Igen sok intézmény s ritus, folytatja szerző, azért mutat 
egyforma alakzatot, mert azonos okoskodások alkalmazásai, 
ilyenek a temetkezési ritusok legnagyobb része és bizonyos 
vallásos ténykedések, az áldozat, a befalazás, a tüzek meguji- 
tása, valamely szentélynek körüljárása, a szerzeti intézmény 
stb. Vannak oly annyira természetes jelvi ábrák, hogy ezeknek 

közös eredetét haszontalan dolog volna kutatni, ilyenek a nap- 
nak jele: a kör, a holdnak a sarló által való jelelése, az ég 
jele: a bolthajtás legegyszerübb alakja, egy fa, mint a világ- 
egyetem jelképe, egy madár vagy egy fegyver, mint a villám 
képes kifejezése, egy kéz vagy kar, mint az isteni hatalom jele, 
a szem mint a gondviselésé stb. 

Egy szóval szerző szerint a vallásos hasonlatosságokat, 
mind addig parallel alkotásoknak kell tartanunk, mig ennek 
ellenkezőjéről meg nem gyöződtünk. Az egyes hasonló tüne- 
tekről való kérdés esetenként megujitható, de a bizonyítás azt 
illeti, ki az ilyennél a kölcsön hypothesisét védi. 

Ha már most, mondja szerző, ama hasonlatok nagy szá- 
mát egymással  összehasonlitjuk, melyek egymástól független 
eredetre mutatnak, bátran állíthatjuk, hogy a legelterjedtebb 
hiedelmek, akár legyenek azok babonák s a régmúlt marad- 
ványai, akár részei egy uralkodó vallásnak, azok, a melyek az 
emberfeletti lények és szerepük törvényhatóságára tartoznak : 
a természet szellemeiben vetett hit, a halottak kisérteti meg- 
jelenései s nyilvánulásai, az emberfeletti lények képzeleti s 
önkéntes közvetitései, az istenek emberi vagy állati alakjai, a 
lélekvándorlás, az isteni kijelentések, a boszorkányság hatásai 
s érvényessége stb. Ilyennek kellenék ma is lenni az egységes 
vallásnak, ha az emberiségre bizatnék annak eldöntése s a sza- 
vazatjog arra nézve, hogy a vallás milyen legyen. 

Ellenkezőleg azok a hiedelmek, melyeket osztályzatunk- 
ban a magasabb rendüeknek jellemezhetünk, csak a csekély 
számú vallási rendszerekben s azokban is csak azok emelke- 
dett lelkü, a köznél mélyebben gondolkodó vallóinál találhatók 
fel. Ilyen hiedelem az, hogy az emberfeletti tevékenység, tör- 
vényekben s törvények által nyilatkozik, hogy e tevékeny- 
ség egyazon forrásból ered a nyilatkozatok különbsége ellenére, 
hogy a tevékeny erő ezélja rendet teremteni a világban. Hrátságll 
lóképp a mi a jövő életet illeti, mindenütt a történet előtti idők- 
től fogva, az a hiedelem megvolt s megvan ma is számos 
népnél, hogy a halottak az élőkkel érintkeznek. Az ezzel ellen- 
tétes elmélet szerint a halottak lelkei a túlvilágban nyerik el 
cselekedeteik méltó jutalmát, vi: igy az azokért való büntetést, de 
ez elmélet csak kevés népnél van meg s némelynél ezek közül 

aránylag későn honosúlt meg. — Az a hit, hogy az ember bizo- 

nyos eszközök felhasználásával az emberfeletti lényeket befo- 
lyásolhatja s elérheti, hogy ezéljaira szolgáljanak, mindenütt 
megtaláltatik. De ama másik eszme szük terjedelemre szoritko- 
zik, hogy az emberfeletti lények felül állnak minden befolyás- 
nak és hogy az egyedüli mód támogatás elnyerésére az, hogy 
az ember tetszésükre magát méltónak mutassa. Még szükebb 
körü az a meggyöződés, hogy az istenség változhatlan elvek 
szerint tesz s hogy az egyedüli mód segélyének megnyerésére, 
hogy az ember fennálló szabályaihoz alkalmazkodjék. 

Szerző véleményét az egyenvonalú alakitásról csak rész- 
ben osztjuk, a mennyiben ennek lehetőségét elismerjük a közös 
emberi természet alapján. De ugyanezen anthropologiai alapon 
igen sokat azokból, melyeket parallel alkotásoknak tart, a közös 
örökség leltárába igtatjuk. A legeredetibb egyszerü tiszta hitfo- 
galmak tovább fejlődésükben bonyolodottakká s zavarosakká 
lettek, az egyből kettő lett, s a kettő megsokasodott az élő 
lények példájára s azoknak szineit, alakjait öltötték magokra s 
emberi lélek, s indulat költözött beléjük. Az ilyenekben már 
nagy a változat. Azonban mindezek mellett is nem tagadjuk, 
hogy az egyenvonalú alakulásoknak is nagy szerep jutott a 
vallási élet tüneteinek előidézésében. 

Szerző tanúlmányának végén Spencer Herbertnek a tár- 
sadalmi evolutióról ennek egész hatáskörében észlelt nehány 
általános érvényü tételét emliti meg, melyeknek kivonata a követ- 
kező : 

, AZ a mi közös az emberi értelemben a mivelődés min- 
dennemü változati fokán, egy mélyebb réteg alkotó részét teszi, 
mint az, a mi a magasabb szinvonalnak sajátos és ha ez utóbbi 
nyilvánulások olyanféleképp magyarázhatók meg, mint módo- 
sitásai vagy kiterjeszkedései az előbbenieknek, feltehetjük, hogy 
ez volt eredetük". 

Bebizonyitható, folytatja szerző, hogy a vallási hiedelmek 
alsóbb s magasabb alakjainak összefüződő kapcsa nemcsak 
logikailag létezik, hanem a megfigyelt tények valóságában IS. 
Valóban hol az egyik, hol a másik népnél észrevesszük ama 
lánczolat különböző gyürüit, a mely a vallás legmagasabb nyil- 
vánulásait összeköti a legalantiabbakkal. Ebből szerző azt követ- 

kezteti, hogy ama változati fok, melyen át mind magasabbra 
fejlődtek a legemelkedettebb vallások is a történeti kor kezdete 
óta, valamikor nem lehetett magasabb a legalantibb népek szin- 
vonalánál, illetve a vademberekénél. 

SA vademberek szellemi nyilatkozatainak figyelmes tanúl- 
mánya, mondja Pressensé IE., a legjobb eszköz arra, hogy az 
emberiség durva gyermekkorát magunknak vázolni tudjuk, azt 
az időt a társadalmi s vallási állapotokra nézt bizonyos szaba- 
tossággal elképzelnünk lehessen". 

E tétel segitségével Tiele a következő négy pontozatot 
állapította meg, melyek szerző szerint majdnem törvény erejük : 

1. A történetelőtti időkben a legújabb vizsgálatok szerint a 
mivelődés nem haladta túl a jelenkori vadtörzsekét. Egy ilyen 
mivelődési fokon a vadnépekénél magasabb rendü vallásos hiedel- 
meket s szokásokat feltételezni nem lehet. 

2. Azok a vallások, melyek a mivelődés jellegével birnak, s 
melyek a történelemben a legrégibb időkre vezethetők vissza, 
a későbbi vallásoknál sokkai inkább befolyásoltattak oly értelmi 
tartalom által, a milyen a vadtörzseknélis meg van. 

3. A mivelt népek mythologiája s vallástana a vadnépek 
hiedelmei közt majdnem teljesen feltalálható, csak: hogy ren- 
dezetlen állapotban, inkább kezdetleges alakban, mint elfa- 
jultan. 

4. A vadtörzsekéhez hasonló fogalmak nyomai még a leg- 
magasabb rendü vallásokban is elfordúlnak s ezt megmagya- 
rázza a fogalmak tartóssága s a régi eszmék ujjászületése.! 

Szerző nézetétől e négy tételt s különösen a három elsőt 
illetőleg teljesen különböző nézetet vallok s e tételek törvény 
számba menő érvényét s erejét merőben tagadom. A praehisto- 
rikus mivelődést sok dologban oly csekélynek mondhatjuk, hogy 
ez csakugyan a jelenlegi vadnépekének felelhetett meg, de 
ebből a vallásos hiedelmekre, szokásokra s o a nyelvre nézve 
mit sem következtethetünk. A mivelt népek ősnyelvei s bizo- 
nyára vallásos fogalmaik, házi eszközeik, ruházatuk, fegyverze- 
tük durvasága ellenére is bizonyára a jelenlegi vadnépek sok 
tekintetben igen hiányos nyelveinél s vallásos fogalmainál 

16 


. P. Tiele, Manuel de VHistoire des Religions, trad. de M. Maurice 
Vernes. Paris, 2. éd. p. 15—16. 

hasonlithatlanúl magasabb rendüek voltak. Nemcsak az egyfajú 
nép egyénei igen különbözhetnek egymástól, hanem az emberi 
nem ethnikus fajai is külön egyéni jelleggel birnak s itt sincs 
egyenlőség, tehát nem is lehet egyenlő fejlődés. A különböző 
csirákból a fejlődésnek nem ugyanazon egy evolutiója veszi 
kezdetét. A második pont alatt Tielének inkább azon vallások- 
ról kellett volna szólni, melyek a mivelődés jellegével nem bir- 
nak. A harmadik pont olyat állít, melyet az összehasonlító mód- 
szer nem bizonyit s a mi mégis ilyenszerüű a mivelt népek 
mythologiájában s vallástanában előfordúl, az bizony nem kez- 
detleges alak, hanem elkorcsosulás, elfajulás s idetartozó sok 
van. A. negyedik pont alatt emlitett tartósság s a régi eszmék 
újjászületése kétségbe nem vonható. 

E tételekhez Goblet dAlviella még kettőt csatol, melyek- 
nék egyikét a gyermek lélektanából veszi, a másikat az össze- 
hasonlitó nyelvészetből. 

5. A gyermekek az autogenesis elvének erejénél fogva 
elméjük első fejlődésében az emberiség gyermekkorának szel- 
lemi minémüségét újítják meg; elmebéli állapotuk a külső ter- 
mészettel szemben a miveletlenek vallási okoskodásaira emlé- 
keztető. 

6. A legelvontabb értelmü szavak gyökei (minők Isten, 
lélek, általános stb.) eredetileg anyagi értelemmel birtak, igy a 
sémi nyelvekben, el, mely az Elohim s Allah ,Isten" névala- 
koknak gyöke, eredetileg erőt jelentett, a héber ruahh , lélek" 
a fuvalom, szél értelmével birt. Abban az időben, midőn e 
gyükök alakultak, Goblet dAlviella szerint az ember még nem 
birt magasabb eszmékhez emelkedni s ha ez eszméket kivül- 
ről valamiképp kapta volna, nem tudta volna elsajátitani. 

Szerző ötödik tételéhez nincs szavunk, de annál több van 
a hatodikhoz, azonban igen rövidek óhajtunk lenni. A. gyökök 
képzése elvonás (abstractio) által történik, nem a fa, nem a fű 
neveztetik meg, de a fának vagy fünek valamely tulajdonit- 
mánya. Ennélfogva a nyelvképzés útja az elvonttól vezet az 
összeteshez. Az abstract fogalmak természetesen mélyithetők 
ésiez már más kérdés. 

Goblet dAAlviella értekezése utolsó lapjain igyekeznék 
azok állítását megezáfolni, a kik a vallás fejlődési útját nehány 
tisztúlt vallási hiedelemmel kezdik, melyek aztán idők múltá- 

val meghomályosodtak, s hivatkozik az általános evolutio mene- 
tére. De nem gondolta meg, a mit meg kellett volna gondolnia, 
hogy az evolutio a nagy természetben nem egy előhaladó mér- 
tani vonal, hanem hogy ennek elhajlásai és visszahajlásai is 
vannak, de mindazonáltal folyton előhalad. 


j 
j 

Árkosi Benedek korfestő elmélkedései és haza- 
fias imái 1660-ban. 


Heltai Gáspár volt az első magyar imádságos könyv ki- 
adója, kinek e téren is jeles úttörő érdemeit Ipolyi Arnold igen 
szépen méltatta Nyáry Krisztináról irt művében. Heltai példá- 
ját többen követték; köztük legnevezetesebb Pázmány Péter, 
ki szép magyarsággal irta meg , Keresztyéni imádságos köny- 
vét" s még szebb magyarsággal forditotta le Kempis Tamásnak 
Krisztus követéséről irt négy könyvét. Heltait és Pázmányt 
követi a XVII. százban Árkosi Gelei Benedek, ki ujonnan szer- 
zett unitárius imakönyvében a Heltai klasszikus művének beosz- 
tását tartja szem előtt s szivből eredt áhitatos fohászait a Páz- 
mány tőrül metszett magyar nyelvén bocsátja Istenéhez. 

Azt talán mondanunk sem kell, hogy Árkosi egyszerü, 
székelyes szólása nem ér fel mindenütt a magyar Cicero szin- 
gazdag, zengzetes dictiójával. Nem is akart ebben versenyezni 
vele. Sokkal inkább hatott a Heltai puritán lelkülete reá, ki 
az áhitatosságot az igaz érzésben és nem a szavak dagályos 
pompájában kereste. Ezért látjuk, hogy bár az , Előljáró intés- 
ben" útal Kempis munkájára, az előszó végén mégis igy nyi- 
latkozik: .Én ezt nem a végre irtam, hogy válogatott ékes 
szókkal, vagy fabulákkal az olvasót gyönyörködtessem, hanem 
hogy világos tanitással, szükséges intésekkel azokat, kik az 
ilyenek nélkül szükölködnek, az Istennek igaz isméretire és 
buzgó szolgálatjára onszoljam és serkentsem." 

A mű teljes czime ez: , Az hétbéli minden napokra irat- 
tatott, és sokféle szükségeinkhez alkalmoztatott [Mmádtságos könyr , 
mellyben az imádságoknak előtte vadnak a Szent-Irás szerént 
való régi és igaz vallásról, a kereszténi hütről és annak ezik- 
keleiről való üdvességes elmélkedéseb" . 

A czimlap hátán, mint jelszó, e. két bibliai locus áll: ,,I. 
Thes, v. 12. 18. Szüntelen imádkozzatok. Minden dolgokban 

hálát adgyatok". ,Róm. XII. 1. Az Istent okossággal és eszes- 
séggel kell tisztelni". 

— A következő lapon ez .Intés"-t olvashatjuk : 

,Kempis Tamás Christus követéséről irt első könyvnek 
ötödik részében arra int: Az Irásban hasznot kell inkáb keresni, 
mint mély beszédet. Azért az áitatos könyveket és együgyüeket 
(mint ezt is) úgy olvassa kiki, mint a mély és fenjáró iráso- 
kat. Meg ne háboritson téged az irónak becsülleti, nagy-é, 
avagy kicsiny tudományú volt; hanem az igazságnak tiszta- 
sága inditson az olvasásra: ne keresd azt, ki mondotta, hanem 
mit mondott, azt vedd eszedbe." 

. [de néz a Rabbinusoknak régi közbeszédek: Ne nézz a 
kantára, hanem arra, a mi benne vagyon, mert gyakorta az új 
kanna teli: ó borral; azaz: gyakorta az új irásban régi erős 
fundamentumú tudomány vagyon". I 

Megtanúljuk e szavakból azt, hogy Arkosi név nélkül 
akarta közzé bocsátani munkáját, mint átalában szokás volt ez 
az unitáriusoknál a XVII. sz. derekán. Sok zaklatást szenved- 
tek a Rákócziaktól szabadabb szellemű nyilatkozataikért, nem 
csoda, hogy nem vágyódtak irói babérok után. Még első rangú 
vezérférfiaik is lemondtak a nyilvánosság előtt való élénkebb 
szereplésről. Úgy, hogy Geleji Katonának világi karhatalom- 
mal kellett  egyszer-máskor előállittatni őket, ha kedve volt 
egy kis győzelmes disputatióra. Azt mondanunk sem kell, hogy 
1635 óta fej- és jószágvesztés terhe alatt tiltották el az ortho- 
dox fejedelmek a Dávid korabeli tiszta unitárizmus hirdetését. 
Nem volt könnyü tehát vitatkozni, mikor titkolni kellett meg- 
győződésüket. Hallgatva türték a szabadszájú szidalmakat, 
melyekkel az orthodox főpap a fejedelem költségén nyomta- 
tott vaskos könyveiben elhalmozta őket. Nemcsak az irodalom, 
a közélet teréről is mindinkább vissza kellett vonulniok. Az 
udvar járt ebben is jó példával elől s csakhamar országszerte 
észlelhető, hogy az unitáriusok mindinkább kimaradnak a köz- 
hivatalokból. Mikó Werenez volt a fejedelmi udvarnál utolsó 

! A szókelykeresztűúri könyvtár legszebb régi másolatában, mely hiven 
a nyomtatást utánozza, a ezimlevól után egy lapnyi intés, azután az ajánlás 
9, az előre bocsátott elmélkedések és reájok alkalmazott imák 261 sürün 


beirt 4 r, lapot foglalnak el. S ezután Áll még a nagy gonddal készitett 
index 4 oldalon, 

nagy emberök, kinek utolsó tisztességtételére a gyászverseket 
maga az ifjú Arkosi Benedek irta 1635-ben-a hidvégi hires 
oskolában. Mikó halála után megindúl a református vallásra 
való áttéritgetés a fejedelem körül forgolodó unitárius főren- 
dek között is. Ugyanezért nyilvánvaló , hizelkedés" s nem sziv- 
ből jött őszinteség iratja Árkosival kiadásra készitett névtelen 
munkájában e sorokat : 

, Ezeket is penig nem a végre irtam, hogy az mü Kegyel- 
mes Fejedelmünk ellen panaszolkodjam, hanem hogy az hamis- 
saknak lértsd: a fejedelmeket vallásháborúra és hitüldözésre 
unszoló papoknak] szájok bédugattassék; mert arról minden 
Mizelkedés nélkül vallást tehetünk, hogy miolta a jó Isten Erdély 
. országába az igasságnak tudományját, az unitaria religiót, val- 
lást feltündököltette, semmi erőszakot a fejedelmektől nem szen- 
vedett Ihát a Báthoryak? az óvári templom elvétele Báthory 
Gábortól, az Appellatium elvétele Bethlen Gábortól, a szomba- 
tosság ürügye alatt üzött vagyonelkobzások, ekklézsia-elraga- 
dozások ?]; sőt inkáb szép szabadságában megtartatott, mind 
ez mai napiglan privilegiuma meghagyatott. Azoknak is, kik 
abban állhatatosak voltanak, illendő tisztességek és becsülletek 
megadatott és valakik érdemlették, a tisztviseléstől el nem rekesz- 
tettenek. Ha mi fogyatkozás esett, annak okai az háládatlanok 
voltanak, a kik sem Istenhez lérti a szombatosokat], sem feje- 
delmekhez hivek nem voltanak, a mint erről irt Macab. 7. 9. 
IItt Székely Mózes párthiveire gondolj]. 

, Méltó dolog ez ckáért, hogy a mi ekkédiglen leddig] 
való Kegyelmes Fejedelminket azok közé számláljuk, kik min- 
deneknek jó példát hattanak, mint kelljen a jó magistratusnak 
magát viselni a különböző vallásbeliekhez. Melly ebbéli kegyel- 
mességekért ő Nagyságokat a Seregeknek Ura Istene mind 
örökké boldogitsa. Mi is könyörögjünk, hogy az Isten ezután 
is ingyen való jó kedvéből kegyes Istenfélő magistratusokat 
adgyon és parancsoljon". 

Egy rövid ima következik e jellemző nyilatkozat korfestő 
szavai után, mely imának olvasásakor akaratlanúl is a tyran- 
nus hosszú életéért esedező görög asszony jut eszünkbe. (Nehogy 
még rosszabb következzék a meghalt kényúr után). Erdély 
ekkor már csak a katholikus országokhoz viszonyitva volt a 
vallásszabadság országa. Látszik az egész terjedelmében közölt 


Keresztény Magvető 1905. 10 

nyilatkozatból, Árkosi mennyire szerette volna megnyerni műve 
kiadásához az orthodox világi hatóság beleegyezését. . Az Magis- 
tratausokról" irt egész elmélkedése megerősit e föltevésünkben. 
Árkosi Benedek itt melegen fölszólal a vallásszabadság érde- 
kében. A vallás nem testi, hanem lelki dolog s Istennek aján- 
déka, mint a hit.t .Nincsen a hivek gyülekezeteinek nagyobb 
rontója, s ellensége, mint a ki azt tüzzel-vassal és testi fegy- 
verrel akarja oltalmazni: hasonlóképpen a lelki farkasokat 
lelki fegyverrel kell a nyájtól elüzni. Lásd Eph. VI." .. Ha meg- 
vizsgáljuk a keresztény országoknak állapotját, valaholott még 
eddég olyan üldözések esett a kereszténeknek a kereszténektől, 
azok háborúabb állapottal voltanak, mint egyebek. Példa erre 
Németország, Lengyelország, Belgium és több tartományok, 
mellyek soha békességre nem mentenek, miglen a vallásoknak 
szabadságok bomlófélben volt". 

E külföldön széttekintés után KErdélyre tér ismét vissza 
az iró, hol a vallásoknak szabadsága akkor szintoly bomlófél- 
ben volt, mint a véres vallásháborúk előbb felsorolt szinhelyén. 

Visszapillantva azután a sokfelől fenyegetett unitárizmus 
dicső múltjára is, kijelenti nyiltan könyve valódi ezélját, mely- 
ben az igaz vallás igazán való megmutatásával még az ellen- 
ségeket is az üdvösséges útra óhajtaná tériteni. 

Am lássuk, mint mondja el maga a nagyhirü tudós és 
jeles író az . Előljáró Intésben" ezeket! 

ak 

,Mivel az igaz keresztyéneknek gyülekezetek nem egyéb, 
hanem az Christusnak szerető teste és az nagy Istennek düecső- 
séges hajléka, Oh mely boldog volnál te is, édes hazánk, 
krdély, hogyha a te drága jódot és örömödöt értenéd. Mert 
tehozzád is az új Jérusalem a mennyből alá szállván, imé az 
Istennek hajléka régolta vagyon az te fiaiddal, ő véllek lako- 
zik és az Ő fiai és az Isten, az ő Istenek, ő véllek vagyon. 

Noha a kereszténségh az ő karjait sok gazdag országokra 
és hatalmas nemzetségekre régtől fogván kiterjesztette, sok 
bölcsek és ékesen szóllásnak mesteri hirdetik széllyel e világon 
az Evangeliumot, de mégis az Apostoloknak igaz és tiszta 


tudományok ritka helyen maradhatott meg, mert annak az ő 
tiszta folyami át az hítetők az ő világi haszontalan és Istent 


1 Es a Pa kj re . . zi vé 
Dávid Ferencz s az 1568. tordai országgyűlés hangoztatták ezt 
először. 

boszantó találmányokkal megzavarták. Innen vagyon, hogy noha 
a keresztyéneknek nevek mind eddég fennmaradott, de gya- 
korta azoknak részek nem keresztyén volt, hanem az Sátán- 
nak Synagogája. De a miképpen némely folyóvizek a földnek 
mélységében enyészedvén, sötét és titkos árkokban folynak 
mindaddég, miglen viszontag alkalmatos helyet találnak, a hol 
kifokadhassanak : úgy a Christus hiveinek is az ő számok sok- 
szor megfogyatkozott s nevek is mintha ugyan kivesztenek 
volna, tellyességgel csaknem eltöröltettek:; de az Isten nem 
akarván tellyességgel az ő igasságát kioltani, az ő hiveit ottan- 
ottan ismét felemelte és az ő dücsőségének hajlékát megvilá- 
gositotta" . 

. Ez mi hazánkban is az Isten a földet, mellyen állattunk, 
megszentelte vala, mennyei szent tudománynak tiszta folyamát 
kifokasztotta vala, a bálványozásnak tévelygéséből az igasság- 
nak világosságára hozott vala, és sok nemes nemzettségekre olyam 
nagy kegyelmét sok vidőktól fogván ki nem öntötte vala, mint mi 
reánk és a mi hazánkra. De micsoda gyümölcse lőn ezeknek? 
Az Isten te belölled szöllőt plántála és azt mind eddég szor- 
galmatosan miüeltette; te penig vad egrest termettél. Az ő 
isméretinek igaz tudományát régolta közli te veled ; az ő szent 
igéjének tiszta hirdetését sok üdőktől fogva hallgattad; de még 
is igen vakmerőül s háládatlanúl a te füleidet másfelé fordi- 
tottad. Istenedet, ki tégedet teremtett, okoskodó lélekkel fel- 
ruházott s megékesitett, ki szent sátorát és országát te ben- 
ned helyheztette vala, tagadni elkezdetted; bálványozással, 
káromló tévelygésekkel, sok fertelmességekkel, háborgásokkal, 
egymás gyülölségével, kegyetlenséggel, részegeskedéssel, ondok 
buja élettel és egyéb rút vétkekkel, veled lakozó és jáltévő 
istenedet magad ellen gerjesztéd és tőlled elidegenittéd és soha. 
mind ez ideig is a te álnokságod sarjait (sarújait) lábaidról le 
nem vetkezted. Minek okáért hallyad, mit mond az Isten te 
néked. Jel. III. 15. Tudom a te dolgaidot, hogy sem hév, sem 
hideg nem vagy; azokáért kiokádlak az én számból! Bárcsak 
ez igy jutna eszedben, hogy az Isten a te hamisságid miatt és 
a te hitetlenségedért az Abrahámnak kedves magvától eltávo- 
zott s még az természet szerént való (szelid) olajfának ágai is 
letörettettének, hogy te béoltatnál. Most azért te néked mondgya 
az Apostol Szent Pál: Róm. II. 22. Tekints megh az Istennek 
kegyelmességét és keménységét ; azok ellen, kik elestek, kemény- 
ségét; te hozzád penig kegyelmességét, ha megmaradsz az 
kegyelemben; mert ha nem, te is kivágattatol" . 

é , Erre intenek tégedet, édes hazánk, Erdély, nemcsak az 
Úr Christus az ő Apostolaival edgyütt; hanem mind edgyig 
az propheták, valakik Izráelt nagy szorgalmatossággal az Isten- 
nek igaz isméreti és törvénye mellett megtartani akarták, hogy 
teremtő és gondviselő Istenektől el ne szakadnának és ez világ- 
107 

nak fertelmességében ne keverednének. Avagy bárcsak a te nyo- 
morúságodnak árvizei jutnának eszedben, mellyek unmár egynéhány 
esztendőktől fogva te rajtad által folynak. Ime mint löltél csúfja 
minden környülünk lakozó népeknek és miképpen a földhöz vert min- 
ket az Isten a mi bűneinkért. Az mi országunk pusztaságra jutott, 
városaink és falúink tűzzel megégettettenek, a. mi földiünket szemünk 
láttára az idegenek emésztették meg és ha a Seregek Ura Istene 
magot nem hagyott volna mi bennünk, úgy jártunk volna, mint 
a Sodomabeliek és hasonlók löttünk volna Gomorához". 

, Mivel azért az Isten nagy irgalmasságából magot hagyott 
mi nékünk és minnyájunkat mind el nem vesztett, bizonyára 
igen szükséges dolog, hogy immár ezután az Istentől tanulljunk 
félni és őtöt szent életben, igasságban szolgálni. Mert a mikép- 
pen a magot azért vetik ela földbe, hogy megrothadván, bőveb 
gyümölcsöt hozzon; és miképpen az ezüstöt azért oivasztják 
meg, hogy az ő salakjától megtisztúljon: úgy az Isten ő sz. 
Felsége is majd szintén az elrothadásig elhintezett és hánt 
minket, hogy a nyomorúságoknak lángoló kemenezéjében meg- 
tisztúlván és meegfrisseltetvén, a keresztyéni szent életnek bővebb 
gyümölcsét teremtenők". 

, Hogy azért az Istennek ellenünk felindúlt haragja meg- 
szünjék és teliyességgel, mint Sodoma és (iomora, vagy a Sidó- 
ország, mi is el ne veszszünk, senki mostan szükségesebb, 
hasznosabb és Isten előtt kedvesebb dolgot nem ecselekedhetik, 
mint ha kik az nékiek adatott tálentum szerént az mi veszetel- 
műinkre rohant  nemzettséget az üdvességes útra és az Örök életre 
tértteni és az Istennel megbékéltetni ügyekezik". 

,En is azért, Keresztyén Olvasó! te bűnös szolgád, tár- 
sod, akarván az Istennek tárházában edgey fillérecskét vetni, 
ezt az [mátságos könyvet úgy ügyekeztem irni, hogy ez mi 
szegény Hazánknak illyen nagy szükségében véllek edgyütt 
használjak. Mert itt az Ur kegyelméből megmutatom nemcsak 
azt, mint kellyen az Istennek imátkozni és őtöt mind szünte- 
len szolgálni; hanem azt is, mi légyen a régi Sz. Irás szerént 
való ggyaz vallás! és az Istennek velünk lakozására méltó tiszta 
keresztény élet. Az Hetekben lévő minden napokra bizonyos 
számú imádságokat rendeltünk, minden imádságnak  eleiben 
szükséges elmélkedéseket irtunk, mellyekkel az értelem nélkül 
valókat tanítjuk, az bűnösöket megjobbulásra serkengetjük, a 
szomorúkat vigasztaljuk, a kétségben esteket bátoritjuk s min- 
deneket az imátságra késziteni ügyekezünk". 
Az itt bemutatott előszó után 


az ,blmádságos Könyvek" 
tartalmát igy sorolja fel Árkosi : 


i ; ló nm nem engedték meg élső sorban az imádságos könyv szabad 
kibocsátását. Az orthodox fejedelme 

,A könyörgésről való Előljáró Intés. Ki légyen az Isten, 
kinek kell könyörgeni. Az Isten minémü légyen. Az Isten aka- 
ratjáról, végezéséről és tanácsáról. Az Istenben lévő indúlatok- 
ról. A mindennapi könyörgés magyarázatjával együtt.! Ki légyen 
a Jézus Christus. A Christusnak prophetai tisztiről. A. Christus- 
nak papi tisztiről. A Christusnak királyi tisztiről. Háláadás. — 
Mi légyen a Szent Lélek. Könyörgés a Szent Lélekért". 

, Hétfő. Imádtságra való első elmélkedés: A Christusnak 
törvényéről. Reggeli imádtság. II. elmélk. Az igaz vailásról. 
Könyörgés, hogy az igasság mellől el ne essünk. III. elm. Az 
eleven hütről. Könyörgés". 

a /Xedd. Első elmélk. Hogy a Christus törvényét Isten ere- 
jével bétöltenünk nem lehetetlen. Reggeli könyörgés. II. elm. A 
lelke tamttóknak és Szent Pálnak példájáról. Könyörgés a lelki tamitó- 
kért. III. elm. A jóban végig megmaradásról. Estvéli könyörgés". 

Szereda.. Első elmélk. Az Istennek és az Christusnak köve- 
téséről. Reggeli könyörgés. II. elm. A magistratusokról. Könyör- 
gés a jó magistratusért. III. elm. Az halálról. Bünbocsánatért 
való könyörgés". 

, Csütörtök. I. elmélk. A hiveknek sok nyomorúságairól. 
Kkeggeli könyörgés. II. elm. Az hadakról. Fegyver ellen való 
könyörgés. III. elm. A betegekről. Nyomorúság idején való 
könyörgés. Bünbocsánatért való könyörgés". 

, Péntek. I-ső elmélk. Az itélet napjáról. Reggeli bűnbo- 
csánatért való könyörgés. II. elm. A bűnről. Bűnbocsánatért 
való könyörgés. III. elm. A bűnbocsánatról. A bűnbocsánatért 
való töredelmes imádtság". 

, Szombat. I. elmélk. A szombatról. Az Istennek nagy 
hatalmas voltáról való vallástétel. II. elm. A betegekről, fog- 
lyokról, özvegyekről és útonjárókról, Könyörgés a betegekért. 
Utonjáróknak és jövevényeknek imádsága. Foglyokért való imádt- 
ság. Árvákért, özvegyekért és minden nyomorúltakért. UJ háza- 
sok imádtsága. Nehezesek (nehézkes, viselős) imádtsága. Uj 
magzatért való háláadás. Magtalanok imádtsága. III. elm. A 
fegyverről, éhségről, égi háborúkról és döghalálról. Ehség-, 
drágaságbéli imádtság. egi háborúkban való imádtság. Dögha- 
lálnak eltávoztatásáért való könyörgés". 

Vasárnap. Elmélkedés: A. mennyei boldogságról". (Igy- 

99 
szersmind a mű befejezése.) 

k 

Tanulságos megfigyelni, mily hangú elmélkedéssel kiséri 

a közállapotokkal elégedetlen Árkosi a kiadni akart imádságos 

könyvet. A kedd napra szánt könyörgések II-dik elmélkedése 
, A lelki tanitóknak és Szent Pálnak példájáról" szól. Polemia 
rejlik itt Szent Ágoston és Kálvin Institutiói ellen. pál apos- 
tolt itt megvédelmezi ellenök, — ki az Isten törvényeit meg- 
tartotta. 

Az unitárius hitvalló ,elmélkedése" Szent Pál apostól pél- 
dájáról (vesd össze a Róm. VII. 7—25.) igy hangzik: 

, Immár azért, oh te szegény keresztény nyáj [ vizsgáld 
meg, ha tégedet hordoznak-é igaz úton az te tanitóid, avagy 
nem, kik még a szent életü Apostolokat is a magok éle- 
tekhez hasonlóvá akarják tenni, hogy az testi életben és az 
bűnnek szabadságában élhessenek. Szent Pált méltán követ- 
hetjük, de azokat, kik valamely tudománynyal a bűnre felsza- 
baditatnak, bizony veszedelmes dolog hallgatni és követni. Lásd 
Phil. III. 17., 18., 19:. kik csak áz testiekben bölesek, Thes. [2 
7., 5. Igen meg kell válogatnunk tehát, kiknek tudományokat 
végyük fel a követésre, mert sokak az Irást veszedelmekre 
magyarázzák, főképpen az Szent Pál mondásit, melyekben homá- 
lyos értelmű mondások vadnak, a mint megirta Péter Apostol 
2. L. III. 16. Némelyek olyan tudományokat gondolnak fel, 
melyekkel az emberek előtt nagyobnak tartassanak a testiek- 
ben és az ÜChristusnak keresztit elkerülhessék, nem akarván 
megfeszülni ez világnak szent Pállal és az Christussal". 

. Jó próba ez: Valamely tudománynak rosz gyümölcse 
vagyon, az nem lehet igaz tudomány. Hogy lehet penig jó gyü- 
mölcse annak az tudománynak, mely azt erősiti, hogy még az 
apostolok is testi emberek voltanak elannyéra, hogy eladatta- 
nak rabul a bűnnek törvényének. Ez a vallás, a ki ilyen Apos- 
tolokat követ, ügyekezhetik-é valami jóra? Vallyon a tesli 
gonosz kévánságtól őrizkedhetik-é szivesen az ilyen ember? 
Kárhoztatja-é és kárhoztathatja-é a világi külömb-külömbféle 
bűnben buborékolót? Bizonnyal semmiképpen nem. Mivel azért 
az ilyen testi bölcs papok azt tanitják, hogy mindezeket közön- 
ségesen mindenekről praedikállották az Apostolok, sőt még 
magokat is ki nem választották, azonban az Apostoloknak pél- 
dájokra intnek másokat: vallyon nem arra oktatnak-é, hogy az 
Istent mü se keressük, ne féljük őtöt és ne tiszteljük; nyil- 
vánsággal nem egyébre, hanem ezekre intenek az ilyen Irás- 
magyarázók" , 

, Nem csuda azért, ha azok, a kik az ilyen Tanitóknak tudomá- 
nyokat vészik, annyi sok átkozódással, bosszúságokkal terhelik 
magokat az Tanitókkal edgyütt, mert ilyen az ő tudományoknak 
gyümölcse: nem hiszik, hogy még Isten erejével is senki az 
parancsolatokat bétölthetné, vagy bétölthette volna: azért azt 
gondolják, hogy lehetetlen dologban miért fáradoznának. Továbbá 
azt gondolják, hogy az Christus megfeszittetett, elégségeskép- 


Pa 

pen eleget is tött minden választottakért; tehát mire kellene 
a poenitentia? Nemde nem elfedezi-é anélkül is az ő bűnöket 
a Christusnak szentsége és igassága" ? 

. Azt mondgyák mégis továbbá: A választottak soha semmi 
úton-módon az Isten kegyelméből ki nem eshetnek, ha az Istent 
szemben átkozzák is; azért mitől félhetnének és mitől kellene 
félniek ?! Ha azt is mind felforgatnók, a mit vallanak az Isten 
decretumáról és két egymással ellenkező akaratjáról, az ő értel- 
mek szerént kétség nélkül megtapasztalnók, hogy nemcsak az 
apostolokat, hanem az Istent is magokhoz hasonlónak itilik 
lenni; de övék légyen ez a vélekedés és szent irás magyará- 
zása. En arra intek mindeneket a szent irás által, hogy ne 
bizza magát s lelkét olyan kardéra, mert nem olyan könnyen 
adatik az üdvösség. Nem mondom azt, hogy gyakorta hasznos 
és szép tanácsokat nem tésznek; de az olyan tanitások az ő 
tudománnyokkal (az kik, mondom, olyanok) szemben vínak és 
ellenkeznek, melyet valaki eszében vészen, főképpen bűnben 
heverő ember, lehetetlen dolog, hogy abban akármely szép tani- 
tás és poenitentiára való intés foganatos légyen. Azt is nem 
mcndom, hogy nem volnának az olyan vallásbéliek között egy- 
ügyü jó erkölcsü és Istenfélő emberek, mert vadnak: mikép- 
pen ellenben az igaz vallásban is sok Istentől elfajúlt és elve- 
temedett életü emberek vadnak, kik miatt káromoltatik az Isten- 
nek igassága. De erről azt móndom, hogy egyiknek is, hogy 
ilyenek vagy amolyanak légyenek, nem az maga vallása hozza 
és egyik is nem él az ő maga vallása szerént. Epicurus a testi 
gyönyörüségben helyheztette minden örömét és tudománnyát, de 
mégis Cicero azt mondja, hogy annak az ő tanitványi közül 
voltanak józan életüek, jóllehet nem volt józan tudománnyok. 
Igy kell gondolkodni az ilyen keresztének felől is". 

, De oh boldog Isten! azokon küvül is hol vagyon most 
a jó példaadó tanító, a kiknek a szent erkölcsökben világos- 
kodniok kellene, a mint Szent Máté inti. V. 16., 17. Szent Pál 
is 7. Pét.oIT 12." és több" helyeken. Azok most" olyanok, "mint 
az, kikről szóllottanak az propheták. Jer. XXIII. Esa. LVI. 11., 
12., 19. Az őrállót, úgymond, vakok, valamenmyien vadnak, semmit 
nem tudnak. Öllyanok, mint az néma ebek, melyek alkalmatlanok az 
ugatásra, szunnyadozók, veszteg feküvők. Kicsoda fejezhette volna 
jobban kia mostani tanitóknak és előljáróknak, a kik igy 
magyarázzák a Szent Irást, az ő erkölcsöket? Ugy értem az 
irásból, hogy az Isten három vétkekért szokott főképpen közön- 
séges romlást bocsátani az országra. 1. Az uraknak kegyetlen- 
ségekért, irgalmatlanságokért és kevélységekért. Lásd Isa. g/A/ETA 


1 Karádi Pál az első, ki az itt kárhoztatott praedestinatiót az unitá- 
riusok közül megtámadja. Lásd az 1569-ben kinyomtatott , Balassi M. árúl- 
tatásában", 

16., 17., 15. 2. A népnek bálványozásáért. Lásd Ezech. XIV. 3. 
3. Az pásztoroknak és őrállóknak veszett életekért. Fsa. AXXI IT; 
7 Jér. VI. 13., 15. Mindezekcami országunkban régtől fogva 
uralkodnak : ném csuda, hogy Isten minket pusztító ellenségek 
által fogyatott és büntetett; sőt még most is szüntelen való 
félelemben és rettegésben vagyunk. Mit tudunk egyebet mon- 
dani, hanem: Igaz vagy, Uram, és igazak a te itiletid" f die 

, Azért oh te szegény tudatlan kösség! mely nagy éhség- 
ben vagyon az te lelked, a kinek ilyen tanitód vagyon; térj el 
veszedelmes útaidról és mit kéván Isten te tőlled, cselekedd 
azt. Lásd Mát. XXIII. Luk. XVI. 20. és következendőket. Te 
magad megitilheted, hogy nem jó az te életed; miért tehát, 
hogy jót nem cselekszel; miért nem távozol el a gonosztól PA 
teremtésnek  kezdetiben Isten büntetést vete mind a csalárd 
ördögre, mind az megcsalatott Adámra: úgy lészen bizonnyára 
te néked is dolgod, ha jobb útat nem követsz, a ki ilyen vagy 
tanitóddalredgyűtt. "Róm: IL6gez, Os Mát VI, eza Dávidot 
kövessed a poenitentia tartásában, Szent Jóbot békességes türés- 
ben, az apostolokat az álhatatosságban: a Christust alázatos- 
ságban, engedelmességben, ártatlanságban, a szeretetben és 
minden szentségben. Hogy penig Isten jó lelki tanitókat adjon, 
könyörögjünk, mondván". 


ip 
Könyörgés a lelki tamittókért. 


Mindenható Felséges Ur Isten! ki az te véghetetlen jóvol- 
todból mind régen az propheták által s mind az utolsó üdőben 
szerelmes fiad által az te akaratodat megjelentetted, hogy az 
földi emberek tégedet mint teremptő és jóltévő Isteneket meg- 
ismerjenek, a jót a gonosztól, az igasságot a hamisságtól, az 
életet az haláltól megtudgyák választani. Imé, Uram, mely 
igen megfogyatkoztanak a pásztorok, kik az te népedet igaz 
tudománnyal és jó pélaadó erköltsökkel üdvösségre igazgat- 
hatnák. Feltámadtanak, Uram, és eljöttenek az hamis prophe- 
ták juhoknak öltözetiben, de belől ragadozó farkasok, kiknek 
az ő tudományok, mint az fene, eléb-eléb mégyen, dücsekedők 
és kevélyek; rágalmazók és békesség nélkül valók; nem te 
szent igéd szerént, hanem testi gyönyörüségek követői és ked- 
vellői. A kegyes életnek képét mutatják, de annak erejét, meg- 
tagadták ; mindenkoron tanúlnak, de az igasságra nem júthatnak.! 

! Ime, mily keményen elitéli Árkosi a Geleji Katona-féle jövevénye- 
ket, kik a tanúlatlan s együgyübb erdélyi kálvinisták közt igen könnyen 
hozzájutva az orthodox egyház kormányzásához, az üldözés közé ; 


; 1 ) pkori szel- 
lemét, melyet a bigott Alföldről hoztak magokkal, itt Erdélyben is elterjesz- 
tették. Apor Péter ; 


VDor hasonló módon nyilatkozott a Partiumból behozott türel- 
metlenségről, mely a kálvinista papokat kiméletlen üldözőkké tette. 

Szánd meg, Uram, az te pásztor nélkül való nyájadot és 
vedd el az te népednek lelki éhségét, kit az te szent fiadnak 
vérével megváltottál. Távoztasd el az álnokságszerető és békes- 
séggyűlölő őrállókat, kiket nem te küldöttél, hanem magok 
futottanak  örökségednek pusztitására és fogyatására.  Ural- 
kodnak, de nem te tőlled; fejedelmek löttenek, de nem ismér- 
ted őköt. Adgy, édes Atyánk, nem béreseket, hanem igaz lelki- 
pásztorokat mi nékünk, kik nem kénszeritésből, hanem örö- 
möst; nem az nyereségért, hanem az te dütsőségedért mind az 
te tiszta szent igéddel s mind világoskodó szent erkölcsökkel 
igazgassák az ő reá bizottatott nyájat, táplálják az éhezőket, a 
tudatlanokat tanitsák, az elesteket felemeljék, a gyengéket vas- 
tagitsák, a keserveseket vigasztalják, a megterheltetteket meg- 
könnyebitsék. Adgyad, Uram, szivekben az erősségnek lelkét, 
hogy az te szent igédet minden helyeken és minden üdőben 
nagy bátorsággal predikálják. Ald meg az ő munkájokat és 
fáradságokat, hogy az te szöllődet hasznoson művelhessék. 
Nyisd meg elméjeket minden tévelygőknek és bujdosóknak ; 
teremts új szivet minden vakmerő bűnösökben és hajtsad az te 
szent törvényedhez való engedelmességre igazságodnak ellen- 
ségit: ne légyen gyümölcstelen az te szent igédnek hirdetője. 

Oh mi édes Atyánk! az te szent fiadnak nevében kérünk 
tégedet, légy te magad az ami lelkünknek vezérlő pásztora ; te 
magad szóllyad, uram, az mi szivünkben és lelkünkben, mely 
elégséges bölcsességet ád az küsdedeknek; a szivet megvidá- 
mitja, a szemet megvilágosítja. Ne távozzék el, Uram, az te 
atyai gondviselésed a te gyámoltalan népedtől, kiket az te csu- 
dálatos világosságodra hivtál. Legeltessed őket kegyesen, hogy 
semmiben meg ne fogyatkozzanak ; abban forgolódhassanak, a 
mi néz szent nevednek dücsőségére. Vezéreltessék az te nyájad 
gyönyörüséges füves helyeken és az mennyei kics vizek mel- 
lett. A te sokszori meglátogatásodnak botja ne légyen mi 
nékünk romlásunkra, hanem vigasztalásunkra. Keresd meg, 
Uram, az te eloszlott és elszéledett nyájatat : gyűjts egybe minden 
helyekről, az hová eltérültenek a nagy homálynak és háborúságnalk 
napján. Ronts el az ő igájoknak köteleket és ments ki őköt 
azoknak kezekből, kak miképpen Pharaho, úgy szolgáltatják az Te 
népedet. Vidámits meg. nyomorúságok miatt megkeseredett lel- 
keinket és kövessen minket az te jó voltod életünknek minden 
idejében, hogy az te nagy neved és irgalmasságod dicsirtessék 
mindörökké! Hallgass meg minket etc. Amen. 


(Folyt. köv.) 


KANYARÓ FERENCZ, 


A régi diákéletről." 


(Életfentartás, ruházat, hajviselet.) 


Mikor négy évvel ezelőtt a régi iskolából kiköltöztünk, 
búcsút mondottunk a diákélet sok oly sajátságának is, amelyet 
ma hiába keresünk, sehol sem taláiunk meg egyébütt, csak 
régi megsárgult foliánsok és jegyzőkönyvek lapjain akadunk 
nyomaira. ugy vagyunk ezzel is, mint a népviseletekkel és 
szokásokkal, melyek eredeti hamisítatlan tisztaságukban mai 
napság már ritkán találhatók fel s minél tovább haladunk az 
általános mivelődés áramlatában, annál kevesebb nyomára buk- 
kanunk a nép gondolkodás- és érzésmódját leghívebben feltün- 
tető sajátságoknak. Ideje, hogy a mi a multból még megment- 
hető, megmentsük.? A jelen és a jövő a multon épűl fel s ez 
a mult sok tanúlságot szolgáltat a továbbépítés és haladás irá- 
nyítására. 

A következőkben a 18. század végi és a 19. század eleji 
diákéletnek egy nehány érdekes sajátságát, főkép az élet fenn- 
tartására, a ruha- és hajviseletire vonatkozókat fogom ismer- 
tetni. A régi diákéletnek sok kedves és vonzó mozzanata volt. 
Az ú.n. egyenruhás diákok (Societas togata) külön társaságot 
alkottak, a mely a legszélesebb körű autonómiával maga kor- 
mányozta önmagát, részben saját maga hozta és hajtotta végre 
törvényeit. Ma ez szinte érthetetlennek látszik s önkéntelenűl 
is feltolakodik az a gondolat, hogy szabadságukat, önkormány- 
zatukat szabadossággá, féktelenséggé engedték fajúlni. Koránt- 
sem! Sokkal szigorúbban kezelték saját magukkal szemben a 
törvényeket, mint gondolni lehetne. A tógás diákok között az 
első volt az isfola-főnök (senior). Ezt az ifjúság a tanári kar és 
néha a consist. jelenlétében választotta. A legnagyobb kitün- 


: Fololv. a Dávid Ferencz-Egyletben. 
a," Ez a tapasztalat indíthatta városunk két kiváló tanférfiát az utóbbi 
időkben arra, hogy a régi diákélettel foglalkozzanak. Török István dr., a 
rel, kollég. érdemes igazgatója, az Erd. Irod. Társaság egyik ez évi ülésén 
olvasott fel e kérdésről, főkép a fegyelmi eljárással foglalkozva. Kozma 
Ferenc  felügy.-gondnoknak pedig a Család és Iskola (1905. 1. 3., 8.843 
hasábjain , Visszapillantás fél század előtti iskolai életünkre" e. a régi 
dákéletnek igen kedves és vonzó képét tárja fel az olvasó előtt s kifejezi 
sajnálatát afölött, hogy e tekintetben sem tettünk meg mindent hogy meg- 
mentsük a múltból a mi érdemes a megmentésre s tanúlságos a jövőre, 


meat 

tetés, a mi egy diákot érhetett. A választás rendszerint a leg- 
méltóbbra, legérdemesebbre esett. A főnökök közűl, külföldi 
egyetemek végzése után, sok lett tanár s püspökeink közűl is 
sok volt főnök. 1814-ben Szabó Sámuel keresztúri igazgató nyu- 
galomba vonul s a consistorium Koronka József főnököt küldi 
ki helyébe igazgatónak. Iz mutatja, minő tekintélyes állás volt 
a főnöké! A főnök az ifjúság atyja, a törvények kezelője, ellen- 
őre, végrehajtója, a bennlakás felügyelője. Elnöke az ú. n. eskidt- 
széknek. Az esküdtszék volt az a forum, a mely a diák minden 
fegyelmi ügyében és kihágásaiban ítélt. Tagjait (12) kezdetben 
minden megszorí.ás nélkűl a ifjúság maga választotta; később 
azonban (1782) a főhatóság elrendelte, hogy esküdtnek (iura- 
tus) csak olyan választható, a kinek az előbbi évben semmi 
büntetése nem volt. (Az ilyent albásnak nevezték.) Ezek az 
egész ifjúság előtt esküt tettek a törvények megtartására és a 
hibák javítására. Hogy mennyire kiterjedt hatáskörük, mutatja 
az, hogy többek között az ú. n. köztanítók (publicus praeceptor) 
felügyelete és ellenőrzése is hozzájuk tartozott. A köztanítók 
tanították a mai öt alsó osztálynak megfelelő osztályokat min- 
den tárgyra. Ha az esküdt hibázott, vagy megfosztották azon- 
nal hivatalától, vagy kétszeresen büntették. Ez az esküdtszék 
itélkezett a diák minden ügyében. Az eseteket s a kiszabott 
büntetéseket az egész diákság előtt az ú. n. divisio alkalmával 
hírdették ki. 

Hogy mi az a divisio? Ennek megmagyarázásával Tfel- 
tárúl az a mód, a hogyan a diákok magukat fentartották. T. i. 
ők maguk szerezték meg maguknak különböző módokon a fen- 
tartásra szükséges pénzt. Egyik módja volt a pénzszerzésnek a 
cantatio. A városban lakó unitárius családokat felosztották 3—4 
csoportba utcánként s ezeket rendre járva, énekeltek és ver- 
seket mondottak. A kapott pénzt átadták a főnöknek. A can- 
tatiót a consist. 1784-ben eltörli s csak a salutattót engedi meg. 
Ez évben 16 salutatort küld ki a diákság: a papokhoz és taná- 
rokhoz 2-t, egyik az exactor latinúl, másik a poeseos praeceptor 
magyarúl mondja el az üdvözlést. 2—2-t a belső- és külsőközép-u. 
polgárokhoz; 2—2-t a belső és külső monostor-u.; 2—2-t a 
belső és külső magyar-u. és 2-t a külső hid-u. polgárokhoz. 

A pénzszerzés másik módja volt az astatio. T. i. a sátoros 
ünnepeken egy-egy diák kiállott pohárral vagy tányérral kezé- 
ben a templomajtókba s a kijövő hívek pénzadományokat nyúj- 
tottak, melyeket megint a főnöknek szolgáltattak be. A mai 
templom felépítése előtt a monostori és közép-u. imaházak előtt, 
egy ideig még a szegényekházánál és a lengyel unitáriusok 
temploma előtt is; később a mai templom mind három ajtaja 
előtt. 1779. ápr. 83-án Fehérvári Sámuel felesége Pákei Judit 
ajándékúl küld a diákoknak egy ruhát, melynek sarkaira orosz- 
lánok voltak hímezve, hogy az astatorok a pénzgyűjtésre . szol- 

váló poharakat abban tartsák. .. Istenem, szaporítsd meg az ilyen 
vagy hasonló patronák számát, ezt pedig tartsd meg a mi tár- 
saságunk vígasztalására. Amen", kiált fel a főnök. h 

. Jövedelmük volt továbbá, miként ma is a legatióból. 
Ünnepekre kimentek egyes eklézsiákba és patronusokhoz isten- 
tiszteletet tartani s a bozott pénz egy része a közcassába ment 
a tőnök höz. 

A Kolozsvárra érkező urakat, nemeseket, (a fejedelmeket 
is) mindjárt megérkezésük után az ú.n. exploratorok kiszimatol- 
ták s a főnök egy pár diákot küldött üdvözlésükre. A szives 
figyelemért kapott pénz (salutatio) ismét a közcassába ment. 

Lakodalmakon, keresztelőkön, temetéseken? mindig ott vol- 
tak a diákok s az alkalomhoz szabott versekért, köszöntőkért 
jó ebédeket s pénzt kaptak, a mi mind a diákság közös cassá- 
jába vándorolt. 

Ilyen figyelmesség volt a diákok részéről a betegeknél való 
virrasztás, a miért szintén pénzt kaptak. 

Volt a kollégiumnak szőlője, gyümölcsöse a Házsongárd- 
ban, Békáspatakban és Lombon. Ök magok mivelték, kapálták, 
a termést eladták s a befolyó pénz közös cassájukba ment. 

1796-ban a torockó-szentgyörgyi ecuratorhoz atyafiságos 
levelet küld a főnök s szépen megkéri, hogy a hívektől kérjen 
s küldjön a coetusnak egy nehány kapát. A curator egy igen 
érdekes levél kíséretében küld 16 kapát. A főnök megjegyzi, 
hogy eddig mindíg köicsön kellett kérniök a kapákat a polgá- 
roktól s ezért sok kellemetlenségük volt. 

A büntetések nagy része pénzbüntetés volt s mind ide 
folyt be. Aztán kezdetben az eklézsia, később a consistorium 
havonként kétszer adott segélyt a diákok pénztárának. 

Az így összekéregetett, összegyűjtögetett pénzt bizonyos 
arány szerint felosztották s ez volt a divisio, még pedig egy volt 
hetenként (dívisio septimanalis) s egy negyedévenként (divisio 
generalis). E bevételekről s osztozkodásról az iskola-főnök naplót 
vezetett (fasciculus) s ezen kivűl bejegyezte ide az esküdtszék 
tárgyalásait és határozatait, valamint a diákság életében előfor- 
duló nevezetesebb eseményeket. 

Ilyen módon tartották fenn magukat a régi diákok s midőn 
ezekről megemlékezünk, lehetetlen elfelednünk azt a valóban 
szép és atyafiságos benső viszonyt, a mely kezdettől fogva 
fennállott a diákság és a kolozsvári eklézsia között. Iözt az 
eklézsiát, ennek hiveit tekinthetjük a diákság legelső jóltevő- 
jének, legbővebb kezű patronusának. Azonban ez a kezdetben 
benső viszony az idők folyásával lassan-lassan kezdett elhide- 

1 


A nagyobb temetések alkalmával a diákok, a köztanítók és hivatal 


1 jgvst verseket készítettek, azokat kinyomatták a mai szomorújelentés min- 
ájára. 3 l 

gűlni s már a 19. százév elején (1810) a diákság panasszal 
fordúl a kolozsvári eklézsia ellen a consistoriumhoz. Az okot a 
panasz kitörésére az adta, hogy az eklézsia határozatot hozott, 
mely szerint a kollégium halottjait nem harangoztatja el ingyen, 
hanem a harangozónak megszabott díjat le kell fizetni. A diá- 
kok előadják, hogy a karácsonykor, húsvéti-bőjtben s Szent- 
Mihály napkor adott jótéteményekért tanulásuk káros hátrama- 
radásával, ruháik szaggatásával sok szolgálatot tesznek : teme- 
téseken vagy ingyen, vagy csekély fizetésért megjelennek, vasár- 
nap délután istentiszteleteket tartanak s ezért a nyári 2 havi 
jacatióra 13-nak itt kell maradnia s mindezekre igen terhes 
büntetés mellett köteleztetnek. Mégis mindez ideig egész kész- 
séggel s panasz nélkül teljesítették kötelességeiket, . noha rég- 
től fogva keservesen tapasztalták, hogy az eklézsia némely tagjai 
nem gondolván meg ezen sokféle szolgálattételeiket, magok 
beneficiumaikat zúgolódásokkal, panaszkodásokkal, pirongatá- 
sokkal, terminustételekkel adnák, sőt efelett őket csúfos és ala- 
csonyító nevezetekkel illetnék" ; közelebbről pedig a harangozás 
díját a diákokra nézve nemcsak megállapította az eklézsia, hanem 
követelte is, holott a harangozó kollégiumi segítők nélkűl teme- 
tésre sohasem harangoz : mindezeknél! fogva lemondanak az eklé- 
zsia minden eddigi javadalmairól, a mendikansok kéregetéseiről, 
kérik eddigi szolgálataik alól való fölmentésüket, vagy ha ez 
semmiképen sem lehetne, tett szolgálataikért illő jutalom meg- 
állapítását és kieszközlését. A consistorium elismeri a jótétemé- 
nyekben való meghidegülést, de nem az egész eklézsia, csak 
egyes tagok részéről s a nagy drágaságot hozza fei okul. De a 
dolgot bölcseségével szépen elsimítja. Igaz ugyan, hogy a teme- 
tési s templomi szolgálat némi részben a ceremóniák díszére van, 
de ,nagyobb részben" az ifjaknak, a papi, mesteri hivatalra 
való előkészületűl s ezért a jövedelem inkább ösztönzésűl tekint- 
hető, mint fizetésűl. Az egyetértésnek és egységnek az eklézsia 
és kollégium között öröknek kell lenni, mint eklézsiánk s sta- 
tusunk fennállása. Ezért az ekklézsia sem tagadhatja meg atya- 
fiságos szeretetét, melyet már 200 év óta gyakorol, aminthogy 
előbbi határozatát megsemmisítve kimondotta, hogy az iskola 
halottjai felett 4-szer s ingyen fog harangoztatni. Másfelől pedig 
a diákság sem mondhat le jövőre is a jótéteményekről, mert 
csak neve állandó, de tagjaiban mindíg változó, mint a folyó 
s ha mindkét fél akarná is a szétválást, a consist. úgy sem 
engedné meg a főconsist. nélkűl. Végűl inti a hiveket az atyafi- 
ságos szeretet buzgóbb gyakorlására s a diákokat csöndes maga- 
viseletre és hivatalos kötelességeiknek hű és pontos teljesítésére. 

Mikor a tanuló az alsó osztályokat elvégezte s beállott a 
diáki társaságba, egy gabonás zsákot kellett adnia a társaságnak. 
Hz azért volt szükséges, mert a kollégiumnak sok bevétele, 
jövedelme volt gabonában, melyet aztán a kollégium két sútő- 

házában dolgoztak fel. 1802-ben 34 tógás diák kérelmez a con- 
sistoriumhoz, hogy ezután ne kényszeríttessenek a tógás diákok 
társaságába való belépéskor gabonás zsák adására, minthogy 
most .a kollégiumnak sohunnan gabonabéli jövedelme" nincs. 
A consistorium elis engedi a zsákot, de ehelyett a könyvtár 
részére fejenként 100 denárt kell fizetni. A sütő-házak ez idő- 
ben bérbe voltak adva. 1806-ban a consistorium változtat e 
rendszeren. A mostani szűk idők meostohaságai miatt sok ifjú 
élelmét nem tudván megszerezni, elhatározzák, hogy ezután 
ne adassanak bérbe, hanem a bérlők helyett más .bekkernék" 
fogadtassanak s a kollégium tiszttartója (perceptor) felügyelete 
mellett, az ezelőtt is gyakorlatban volt szokás szerint, egy 
kirendelt diák házilag kezelje. Ez beveszi hetenként a vám- 
kenyereket s azokat a szegényebb, de jó igyekezetű s erkölcsű 
tanulók között a piacinál olcsóbb árban, bizonyos időre hitel- 
ben kiosztja. A bevett s eladott kenyerekről, azok áráról minden 
három hónapban számadást kell beterjeszteni. 

A diákok egyenruhában jártak. 

Az egyenruha a legszigorúbban meg volt határozva. Attól 
eltérő ruhát viselni nem volt szabad a diáknak sem a városon, 
sem ha kapálni, sem ha aratni ment, sem odahaza vakáció- 
kon. A papok és mesterek is ugyanolyan egyenruhát viseltek. 
De épen a fennálló szigorú szabályok miatt sok baja és kelle- 
metlensége volt a diáknak. Egy-egy juratus mindegyre meg- 
csípett egy-egy diákot, hogy nem szabályszerűen volt öltözve 
s vitte az esküdtszékre. Ez pedig könyörtelenűl kirótta rá a 
büntetést. 1818-ig az egyenruha fekete nyakkendő, sötétkék 
posztó nadrág, rövid, derékig érő dolmány, bárányprémmel 
szegélyezett, hosszú, térden alúl érő mente (toga) magyar csizma 
és magas, felűl szélesedő süveg volt. A rövid dolmányra jött 
aztán fekete sinorból öv, melyet elhagyni nem volt szabad. 

... 1504-ben az Urmösön tartott főtanácson jelentik, hogy a 
diákok ünnepek alkalmával , szabad tetszések szerint felövedzet- 
len"  kezdettek járni a patronusokhoz és ekklézsiákba s az 
istentiszteleteket is így végzik. A főtanács szigorúan meg- 
hagyja az igazgatónak, hogy a törvényeket megtartassa a 
diákokkal. § ; 

j Körmöczi igazgató 1808-ban, a Csókfalván tartott zsinaton 
előadja, hogy a diákok ,köntösök viselésében, nevezetesen a 
kalapra nézve" abususokat hoznak be. Ez időben kezdett divatba 
jönni az a kalap, a mely alakra hasonlít a katonaorvosok csákó- 
jához, csakhogy ezt hosszában viselik, amazt pedig keresztben. 
1809-ben. a kolozsvári főtanácson újból előkerűl ez a panasz, 
mikor Körmöezi megbízatik, hogy még ez űlésre terjesszen be 
RA javaslatot az öltözetre s hajviseletre vonatkozólag. A javas- 

s hirdetik. 1813. évi főtanácson kéréssel jelennek meg 

az ifjak. Engedtessék meg nekik, ,hogy az eleitől fogva szokás- 
ban volt hosszú prémes" mentét, dolmányt és ővöt más valami 
kevesebb költségbe kerűlő köntössel" ecserélhessék fel. A főtanács 
a kérést elutasítja, az ifjúságot szigorúan megdorgálja s a tör- 
vényeknek szigorú megtartására minden iskolai jövedelmeik s 
az iskolában való lakhatás elvesztése terhe alatt kötelezi. 

Két évvel később, 1815-ben, a főtanácson megint az a 
panasz, hogy a diákok az öltözetről hozott törvényeket nem 
tartják meg s e rossz megakadályozására hathatós eszközről 
gondoskodván, elrendelik, hogy a törvényeket az iskolai év 
elején, szeptember három első napján fel kell olvasni. 

A régi, kimért, hajporos, ceremóniákat szerető világ 
azonban mindinkább tűnőben volt. A gyakorlatiasabb irányú 
korszellem kopogtatni kezdett az iskola kapuján is. A diákság 
kérését csak ideig-óráig lehetett visszautasítani. Az 1818. évi 
főtanács végre enged a diákok kérésének s az öltözetre nézve 
új szabályokat hoz. Az eddigi költséges, hosszú prémes mente 
(elamis) s rövid dolmány helyett most már sötét, szederjes posz- 
tóból készűlt szárközépig érő hosszú dolmány (longa tunica) 
. 15 fái magyaró nagyságú szőrgombokkal, mindig begombolva, két 
oldalt úgyanannyi pikkelyésnem makk" minden czifra kihányások- 
nak, tarkázásoknak és csattozásoknak eitávoztatásával; a dol- 
mány kereken zsinorral beszegendő s hátúj a hasítékja 3 collnyi. 
Az eddigi zsinor-őv ezután is meghagyatik, de úgy, hogy köté- 
seiben és rojtjában semmiféle cifraság, ú. m. arany-, ezüst-, 
vagy szőrfonállal való tarkázat ne legyen, hanem egészen fekete 
zsinorból és szőrből készűljön. A fehér nyakravaló teljességgel 
eltiltatik, e helyett fekete selyem nyakravaló, mely alá fehéret, 
úgy, hogy fél újjnyira kiálljon, szabad kötni; fennálló gallér, 
elő- vagy sapotlis ing egyáltalában megtiltatik. A dolmány 
alá ,lájbli szederjes posztóból" ugyanolyan anyagból készűlt 
vagy fekete gombokkal. A nadrág magyarosan készítve. ,, A 
kalap a legmódosabb és mérsékeltebb magasságú és formájú 
kerekkalap, azaz ne légyen vagy igen hegyes, vagy igen törpe, 
a karimája illendő proportiójú; pántlika, bojt, rojt vagy egyéb 
fityegő  cifraság ne legyen rajta, csak kis újjnyi szélességű 
bársony". , A németes Schuster-csizmák megtiltatnak ; e helyett 
tisztességes kordovány-csizma magyarosan minden rojtnak vagy 
lefüggő bojtnak kizárásával". , A. csizmának angol sehuwichssal 
való fényesítgetése is megtiltatik". Ugyanekkor rendelik el a 
prédikáló diákok részére két palást, egy kisebb és egy nagyobb 
készítését. A felszentelt papokétól csak abban különbözik, hogy 
ezeknél a palástnak elől kiforduló két része más szövetből készűl, 


(3 


a diákokénál ugyanabból. Ugyanez az egyenruha kötelező : 
papokra is, hidegebb időkre azonban a róka-torkos mente továbbra 
is meghagyatik. 

Az előírt ruhát 1818 nov. 1-én kezdik viselni (Fasc. X. 

É te 
988.) : nov. 15-én azonban már kérelmet nyujtanak be az E. K. 
Tanácshoz. Bizonyos nehézségek állottak elé a hosszú dolmány 
eléggé meg nem határozott formája miatt ; ezek megigazíttatása 
új költségeket okozna. Engedje meg tehát a consistórium, hogy 
a már elkészített ruhákat viselhessék. Ugy látszik t. i., hogy a 
ruhákat már elkészítették s a később megejtett felülvizsgálás 
alkalmával bizonyos kifogások támadtak, a melyeknek elenyész- 
tetése jelentékeny költséggel járt volna. Igérik, hogy a mennyi- 
ben már kész dolmányaik alkata megengedi, annyiban változ- 
tatnak, t. i. oldalt a zsebeket eltávolítják s a két sor pikkelyt 
(seriem bullularum dupliceem — pikkely, at non galambkosár) 
megkisebbítik. A kérést név szerint nem írták alá s nem az 
igazgató útján, hanem közvetlenűl adták be a consistoriumhoz. 
Ezért visszaadják s aláírásokkal —- paucissimis exceptis — újra 
felterjesztik. A consistorium nagy fájdalommal értesűl a dolog- 
ról s bár némelyeket már büntetésre méltóknak talál, részben 
az ifjúság iránti atyai jóindulatból, részben erősen remélve a 
rendeletek iránti engedelmességet, a büntetést elengedi, s meg- 
rendeli, hogy a már elkészített ruhákat S nap alatt megváltoz- 
tassák, a kik pedig még nem csináltattak, azok megszerezzék 
,.Sub poena consistoriali". 

Néhány nappal később, nov. 26-án, az esküdtszék egy 
diákot, a ki német csizmában (caligae germanicae) ment ki a 
városra, 4 m. forintra büntetett, a mit az igazgató egy 0£eCO- 
nomiára változtatott. (Nase. X. 291.) 

Az iskola-főnök az 1818. évi feljegyzések végén megjegyzi, 
hogy ez év emlékezetre méltó különösen azért, mert elhozta a 
diákruháknak már oly régóta várt megváltoztatását. 

lizek a törvények azokra is vonatkoztak, a kik nálunk már 
végeztek, de mint bennlakók a kir. lyceumban törvényt tanul- 
tak. 1823-ban történt, hogy a törvénytanulók a vizsga után 
levetették ,a deáki köntöst s eivilis köntöst vettenek magukra". 
Az igazgatónak szorosan meghagyja a consistorium, hogy ezt 
meg ne engedje s az engedetlenkedőket hathatósan intse meg. 

Fennebb említettem, hogy az egyenruhát odahaza is viselni 
kellett vacátióban. Ugy látszik, hogy mint minden egyenruha, 
úgy a diáki is kényelmetlen volt, feszélyezte viselőjét. Azért 
a diák szivesen szabadúlt tőle, ha tehette. Az 1824. évi főtanács 
,a deáki köntösön kivűl más köntös viselését kemény büntetés 
mellett eltiltja". S hogy e törvényt végre is hajthassa, elrendeli, 
hogy a vacatlóra haza menő diákok a helybeli papnál jelentkez- 
zenek, a ki szemesen ügyeljen az ifjú ottléte alatti minden 
lépésére s visszajövetelkor a presbyteriummal együtt adjon a 
diák cselekedeteiről bizonyítványt. j j 
védd 1813 szeptemberben, az iskolai év első esküdtszéki tárgya- 
öz gylrásétág aa az összes ú n. nyári diákokat egynek kivételé- 
vel, Az a panasz ellenök, hogy az utcákon szabadon és az 

utcák megkülönböztetése nélkűl a tógát levetve (sine clamide), 
sétáltak. Ebből azt lehet következtetni, hogy a nagyobb köz- 
ponti utcákban csak egész díszben lehetett sétálni. A ki clamis 
nélkűl járt a nagy utczákon, 2 m. frtot fizetett, mig a kisebb 
utcákban, külvárosokban nem vették épen olyan szigorúan a 
ruházatot. Kihallgatják a diákokat. Egyértelműleg vallják, hogy 
a nagyobb utcákra mindíg szabályszerűen felöltözve mentek ki 
s csak azt engedik meg, hogy mikor dologra mentek ki a 
mezőre, akkor lehettek a törvényeknek meg nem felelő ruhá- 
ban. Ugyanezt vallják azok a becsületes polgárok is, a kiket 
tanúképen kikérdeztek; a kik még hozzáteszik, hogy soha 
sem voltak olyan tisztességes nyári diákok, a kik annyira tör- 
vényszerűen viselték volna magukat. Ezek bebizonyosodván, az 
esküdtszék minden büntetés nélkűl felmenti őket. 

A mi a diáknak a tóga, az volt a diákká leendő novitiusnak 
(körűlbelől az, a mi ma VI. o. t. az iskolai év 1—2 első hónapjá- 
ban) a chlamis, vagy clamis. A novitius alig várta, hogy tógás diák 
legyen s a clamist levetve, a tógát, a diáki mentét felvehesse. 
Pedig azután ugyancsak megunta s gyakran vetette le törvény 
ellenére s a büntetéstől való félelem dacára is. De hát diákká 
lenni nem volt olyan könnyű. 4—6 hétig görnyedt a freguen- 
tatio terhe alatt, midőn valósággal példás magaviseletet kellett 
tanúsítania s szorgalmasan készűlt vizsgára a metaphysikából 
és görögből. Ha készen volt, kérnie kellett a novitiusi rendből 
való felszabadítását. A felszabadítás vizsgálat alapján történt. 
Ha a vizsga sikerűlt, felbocsátották ; ha nem, ismételnie kellett 
a freguentatiót. 1792-ben 4 ilyen novitius kérte felbocsátását a 
diáki társaságba, de nem kapták meg, mert metaphysikából 
nem vizsgáztak. Ennek ellenére ,bűnös merénylettel" levetet- 
ték a clamist és átmentek a libertusok rendjébe, felöltvén a 
togát. Kettő közülök az igazgató atyai intésére józan eszéhez 
tér s felveszi újra a clamist; kettő azonban ,a tőlgyfánál erő- 
sebben" kitart merényleténél s ezért esküdtszék elé kerűl. Az 
itélet így szól: 

Mivel az igazgató és az esküdtek tekintélyét semmibe sem 
vették s a collegiumnak már évszázak óta fennálló alaptörvé- 
nyeit veszélyeztették, sőt alapjaikban fölforgatták, a két előbb 
említett egy heti occonomiára itéltetik; a két utóbbi pedig, ha 
nem ad reversalist arról, hogy az igazgatót és a diákok coetu- 
sát kidolgozott (latin) beszéddel megkéri és a következő rapon 
a novitiusok ruháját felveszi s ezek számára előírt törvények 
szerint él, vettessék börtönbe s egy nehány órát ott töltvén, 
mint pestis a togás ifjúság kebeléből szégyenteljesen csapassék hetes 

Látni ezekből, hogy a ruházatra vonatkozó törvényeket 
szigorúan végrehajtották. Ez, mai szemmel nézve a dolgot, 
kissé érthetetlennek látszik. De a történelmi igazság nagy érde- 
kei ellen vétenénk, ha ez eljárást mai szempontból itélnők meg. 


Keresztény Magvető 1905. aal 

S tudnunk kell azt is, hogy az akkori collegiumokban ország- 
szerte ilyenek vagy ehhez hasonlók voltak a törvények. Aztán 
a dolog enyhébb megitélés alá esik, ha tudjuk, hogy a ruhá- 


zat miatt kirótt különben súlyos büntetéseket — a melyek, ha 
jól sejtem, az igazgató fizetésének pótlására szolgáltak — az 


igazgató szegény tanulóknak vagy elengedte, vagy oeconomiára 
változtatta. 

Az öltözethez tartozik a hajviselet is. E miatt is sokat 
írtak, kérelmeztek a diákok, míg sikerűlt kivívniok, hogy ,az 
üdőszakasz geniusa szerint való pallérozódás" útat tört magának. 

A 18. száz évben nyakig érő, hátra tésűlt hajat viseltek. Ez 
bizony soknak terhes lehetett. 1802-ben 17 diák előlről levá- 
gatja haját. Esküdtszék elé kerültek s kemény büntetést kap- 
nak. Folyamodásukra a consistorium elrendeli, hogy a senior 
vegyen maga mellé két esküdtet s tartson benignum exament 
, az egész dolognak környűlállásai s nevezetesen az aránt: kik 
voltak ezen cselekedetnek főinditói s kik vágatták el előre hajai- 
kat? Micsoda célból cselekedték azt? Előre volt-e erre meg- 
egyezések ? S ha volt, hánynak s névszerint kiknek ?" A főnök 
megteszi jelentését. A consistorium megvizsgálja a dolgot s ma 
hallva, szinte hihetetlen az itélet! A négy vezetőt és felbujtót 
az intézetből kicsapja. Súlyosította a dolgot az, hogy akkor csi- 
nálták az egészet, mikor az igazgató Pákei József meghalt s 
utódja még nem volt megválasztva, tehát ,a törvények erejét 
akarták tettükkel gyöngíteni. A kik a felbujtóknak segédkez- 
tek, kapnak 4 heti freguentatiót, elveszítik tanítványaikat s 
megfosztatnak mindenféle javadalmaiktól" ,usgue dum erines 
in legalem sucereverint longitudinem", mindaddig, míg hajuk a 
törvényes hosszúságra megnő. A többi 10 kap 2 heti freguen- 
tatiót, elveszti isk. javadalmait s tanítványaiktól befolyó jöve- 
delmük  visszatartatik", I büntetések azonnal életbe lépnek 
azzal a hozzáadással, hogy a diákok minden lehető módon igye- 
kezzenek feijsik első részén elvágott hajaikat a törvényes álla- 
potba megnövelni, különben súlyosabb büntetést fognak 
kapni". j 

, (Közbevetőleg megemlítem, hogy mi volt az a freguentatio ? 
A diáknak folytonosan egyenruhában, még pedig nemcsak dol- 
mányban, hanem mentében és süveggel felöltözve, nyakravaló 
nélkül kellett asztala mellett ülni és tanulni, pontosan kelni és 
feküdni, naponként kétszer templomba menni és senkihez sem 
volt szabad szólnia. Ez idő alatt semmi javadalomban nem része- 
sűlt. (1784-ben enyhítettek valamit e terheken). 

1.8. nap; múlva, márc. 4-én kérelmeznek a consist.-hoz, 
beismerik Hhibájukat, megbánást, javulást, engedelmességet igér- 
nek s kérik a freguentatio hátralevő részének elengedését. 10-et 
Kn0B az nap este, 4-et pedig a következő szombaton este fel- 
szabadítanak a freguentatio terhe alól, a szokott formák között 

az egész deáki társaság jelenlétében, habár felette hibás csele- 
 kedetökhöz képest a büntetés nem rigorose, hanem engedelme- 
sen volt mérsékelve", 

A következő szeptember 9-én, tehát 7 hónap mulva megint 
kérelmeznek, hogy mivel hajuk a törvényes hosszuságra már 
megnőtt, adassék ki nekik a tőlük bentartott Zsuki-javadalom- 
nak bár fele része. A consistorium ,ecsupán atyai engedelem- 
ből" kiadja. Ebből következtetni lehet a haj hosszúságára! 7 
hónap kellett a haj kinövésére ! j 

Ot év múlva, 1807-ben kérelmeznek a diákok a sövény- 
falvi főtanácshoz, hogy hajukat kurtára vágathassák. Érdekes 
kérésük indokolása. 

1. A pallérozódás mind a testet, mind a lelket illeti. Egyik 
a másik nélkül nem tökéletes s a belső maga mellé kisérő tár- 
súl a külső pallérozódást is megkívánja. Ide tartozik a burzó- 
kos, hosszú hajviseletnek is a mostani idők geniusa szerint 
lejendő modificatiója, megkurtítása. 

2. A régi ú. n. freguentatio terhes alkalmatlanságai, 
nyakravaló nélkűl járás, nagy papi süveg viselés, a hosszú men- 
tének egészen bárány bőrrel béleltetése, hosszú, térdig érő dol- 
mány viselet stb., jóllehet iskolai törvények által parancsoltattak, 
de az újabb időszakaszok ezeknek illetlen alkalmatlanságokat 
elenyésztették, miért ne lehetne az hajviselet alkalmatlanságait 
is eltörleni? 

3. Vagynak a társaságban, a kiknek felettébb való, vagy- 
nak, a kiknek igen gyér hajok vagyon. Ezek a sok fésülés 
miatt idő nap előtt haj nélkül maradnak, amazok pedig igen 
sokat szenvednek a szüntelen való lesimitás, takarítás bibelő- 
désével, annyival is inkább, mivel a horgas fésű viselése is 
tilalmaztatik. 

4. Az okosság törvénye az, hogy mind a privatus, mind a 
társaság, hacsak ennek fennállhatásával nem ellenkezik, alkal- 
maztassa magát az akkori világban élő, jó erkölcsű emberek 
külső magaviseletéhez, a kik között él; mostan pedig mind 
a civilis, mind az ecclesiasticus statusbeliek hajaikat kurtán 
viselik. 

5. Tapasztalás szerint igaz, hogy a belső renden lévő 
emberben a modestcsinosság egy megkévántató tulajdonság; a 
csinos és tisztes öltözetű lelki tanítót minden hallgató inkább 
kedveli, ellenben az borzos takarítatlant a hallgatók is undo- 
rodással nézik. 

Ennyi alapos ok elől a főtanács sem zárkózhatott el. Meg- 
engedi tehát a haj kurtára vágatását, de azon megszorítással, 
, mely szerint minden módinak kirekesztésével, homlokaikra elő 
nem nyulólag, minden fülhaj és fülszakál nélkül, hátulról pedig 
3 ujjnyi hosszúságra maradván, egyébaránt egészen egyará- 
nyulag vágattassék és a lehető egyarányúság a társaság min- 

den tagjaira nézve megtartassék:; ha kik ezen regulatio ellen 
hibáznának, azok ellen az oskolák rectorai a hajvágatás mód- 
járól eddig fennállott törvényben meghatározott büntetéssel 
severe animadvertáljanak s magok előtt a meghatározott mód- 
hoz alkalmaztassák" . 

Ez abban az időben nagy engedmény volt és nagy lépés 
a korszellem mutatta irány felé! De a diákokat nem elégítette 
ki teljesen, vagy legalább is nem mindenkit. Hiszen divathő- 
sök akkor is voltak! Már a következő évben panaszolják a 
csókfalvi zsinaton, hogy a diákok nem egyező módon kezdet- 
ték bajukat vágatni s a zsinat újból a legerősebb dorgatoriumokat 
intézi a diákok ellen. 

. Ime, milyen nehéz volt már akkor is küzdeni a divat 
ellen! Pedig fiatalemberekről volt szó, nem nőkről és leányok- 
ról! Akkor még nem volt nőnevelés, nem voltak női iskolák. 

Ott próbálta volna meg akármilyen nagytekintélyű zsinat 
is a női ruhát és hajviselést szabályozni ! 

Az előadások nyelve a latin volt. Hogy tehát a leckéket 
megérthessék, künn a társalgás nyelve is törvény szerint a latin 
volt. A ki magyarúl beszélt, az büntetést kapott, első esetben 
3, másodikban 6-denárt kellett fizetnie a közcassába. A latin 
beszédnek egyik szűnet nélkűl járó symboluma volt a plága. 
Ez két végén két körlapból álló rudacska volt, a gyermekeké 
fából, a diákoké vasból, a secundanusoké ezüstből. A kit társa 
magyar beszéden kapott, a plágával tenyerébe vágott s azután 
átadta neki, hogy az megint minél hamarább túladhasson 
rajta. Voltak olyanok, a kik a plágát az exactor hire és tudta 
nélkűl letették s hosszabb idcig hevertették. Az ilyen 25 denár 
büntetést kapott. Ez alatt aztán megeredt a magyar beszéd 
árja. Volt olyan is, a kiaz odaitélt plagát nem fogadta el. Ez is 
2D denárt fizetett. A kinél a plagát reggel, délben, estve talál- 
ták, az, ha gyermek volt, büntetésből latin szavakat vagy mon- 
datot mondott fel, ha diák volt, fizetett. 

De hiába volt a büntetések egész rendszere, a magyar 
beszédet teljesen elnyomni nem lehetett. Ha a diáknak valami 
nagy öröme volt, vagy valami bánata, pl. igazságtalannak találta 
az esküdtszéken rá kimondott itéletet, szóval, mikor nem az 
esze, hanem a szíve beszélt, önkéntelenűl is magyarúl röppentek 
ki a szavak a száján, különösen az érzelmeknek huszáros ki- 
fejezései. A Magyarországon lakó német szintén magyarúl 
fejezi ki ilyen érzelmeit! KT tatotő 
.. 1511-ben és 1812-ben a consistoriumban és főtanácson 
ismételten fölhangzik a panasz, hogy az első éves diákok az 
u. n. novitiusok a vizsgálaton, (examen) vagy a mint akkor 
mondák a, nagy megpróbáltatáson" nem mulattak a tudományok- 
ban kellő előhaladást. A tanári kar ennek okát abban látja 
hogy nem tudnak elég jól latinul s ezért elrendelik, hogy a 

mai V. oszt. végeztével (rhetorica és poetica elassis) egy új 
tanfolyam iktattassék be a tanulmányi rendbe s ennek egye- 
dűli tárgya a deáki litteratura, ,hogy a deák nyelv gyakorlása 
s tudása is ifjaink között újra virágzásba hozassék", 

Tanüggyel foglalkozó embernek valóságos élvezet és 
gyönyörűség olvasgatni azokat a régi fasciculusokat, a melyek 
a régi diákélet intimitásaiba engednek igen-igen sürű bepillan- 
tásokat. 

A latin beszédre vonatkozólag elmondok egy esetet. 1813 
Hov. 29-én tárgyalta az esküdtszék. Nov. 22-én négy diák — a 
nevek mellékesek — bizonyos tárgyról beszélgetni kezd, kez- 
detben latinúl, később egyik magyarra fordítja a szót. A más 
három megmarad a latin mellett. A plaga épen egyiköknél 
volt s ez nyomban át akarja adni, de a másik nem fogadja el. 
Az exactor elé citálják s itt egyszerűen letagadja, hogy ma- 
gyarúl beszélt. A tanúk sem vallanak ellene. A senior elé men- 
nek s itt sem világosodik ki a dolog. A plagarius nem hagyja 
annyiban a dolgot, megy az igazgatóhoz s kéri, parancsolja 
meg a seniornak, hogy eskettesse meg két tanúját. Ez meg is 
történt. s már-már elsimult a . dolog. De a főnök észrevette, 
hogy itt valami hiba történt s a plagariusnak valószínűen igaza 
van. Ezért esküdtszék elé viszi a dolgot s itt szigorú inves- 
tigatiót tartanak. Kezdetben csak egyik vall, később maga a 
delinguens is, mikor látja, hogy minden tagadása hiábavaló, 
bevallja, hogy igenis magyarúl beszélt. A delinguenst felmen- 
tik .guia nemo ad fatendum contra se cogi possit", mivel senkit 
sem lehet arra kényszeríteni, hogy maga ellen valljon. A két 
tanút pedig, a kik hamis tanúvallomásukkal méltatlanná tették 
magukat a tógás diákok társáságára és a hazugság szennyfolt- 
jával bemocskolták magukat (non amplius sunt digni togata 
societate, gui se nota infidelitatis macularunt), freguentatiora és 
reversalis adására kötelezték. Az olyan diákságra, a mely ilyen 
itéletet hoz s ennyire védi a maga köztársasága jó hirét-nevét, 
méltán lehetett bízni a törvények végrehajtását. 

Még csak azt említem meg, hogy a diákoknak bálba menni 
szigorúan tiltva volt. Hogy segítettek hát magukon? Alarcot 
öltöttek s úgy élvezték a tiltott örömöket. De így is sokszor 
rajtavesztettek s ilyenkor szigorúan bűnhödtek. Egy eset van 
feljegyezve régi fasciculusokban, hogy egy diák éjjel kiszökött 
s bálba ment; 12 m. frtra bűntették.! Izt azért említem fel, 
mert kutatásaim közben ilyen magas büntetésre még nem akad- 
tam. Igaz, hogy az iskolából engedelem nélkűl kiszökés súlyos- 
bítja az esetet. Egy másikat 4 m. frtra büntetnek. Ez is a leg- 
nagyobb büntetések közé tartozik. 1778-ban a főtanács szük- 
ségesnek látja a bálozás, táncolás s egyéb illegalítasok ellen 


1 Fasc. Rerum schol, VIII. 309, 

felemelni szavát.! ... Továbbá értette ezt is a generale szent 
consistorium, hogy mind a togatusok, mind a secundanusok s 
neutralisták közűl is sokan az estvéli órákon absentálnak és 
maskara, köntösben öltözvén, a városon lenni szokott mulatságok- 
ban, úgy más házaknál is megjelennek, táncolnak és egyéb 
illegalitásokat s illetlenségeket cselekesznek, hogy azért effélé- 
ket senki a modo in posterum pertentálni ne merészeljen, serio 
injungállja a generale szent consistorium és ha kik e félékben 
vel in minimo comperiáltatnak, azok sine discrimine a törvé- 
nyek s constitutiók szerént tractáltassanak s reguláztassanakő. 
" A 19. száz e kérdésben is kissé szabadabb levegőt vitt az 
iskola falai közé. Mert 1808-ban a secundanusok azzal a kérés- 
sel állanak elő, hogy pallérozódás tekintetéből ha egyébkor nem 
is, feriákon bálokba mehessenek, még pedig a togás diákok, 
,nehogy rendszerint való köntösük a kénynek szemszúrást 
okozzon", más tisztességes öltözetben. A szabadabb szellem 
csak abban nyilvánúl, hogy ezt kérni merik, még pedig nem 
is az egyenruhások, hanem a secundanusok, kiknek sokkal 
enyhébb és szabadelvűbb törvényeik voltak. De odáig még nem . 
terjedett el, hogy a consist. megengedje nekik a bálozást. 

A diákok a városi lakosságnak sokszor igen hasznos szol- 
gálatokat teljesítettek, különösen tűzeseteknél.? Legyünk azon- 
ban igazságosak s valljuk meg, hogy fiatal pezsgő vérük sokszor 
okozott bosszúságot és kellemetlenséget is. 

Tűzoltásnál vastag bőrből készűlt vedreket használtak. 
Az idő viszontagságai megkiméltek egy ilyent s most régiség- 
tárunkban őrizzük. 

Sok kedves és vonzó részlete van még a régi diákéletnek, 
de ez alkalommal legyen elég ennyi. 

Gyakran felmerűl a kérdés, hogy melyik rendszer nevel 
jobban : a régi-e vagy az új? Pedig a kérdés feltevése így nem 
helyes. Mindkét rendszer a korszellem talajából nő ki s egyi- 
ket a másik talajba áthelyezni — eredménytelen vállalkozás 
volna. Az a régi rendszer a maga idejében betöltötte hivatását 
s Isten után erős hittel reméljük, hogy az újhoz kötött várako- 
zásunkban sem fogunk csalódni. 


( Kasos "VI, 108. 

. "1816 husvét harmadnapján (ápr. 16-án) a szomszédban tűz üt ki s 
az istentiszteletet is félbeszakítja. A diákok derekasan segítettek az oltás- 
ban s az a kettő, ki először hatolt fel a háztetőre, 5 rfrtot kapott jutalmúl 
melyet az igazgató praccesen adott át nekik, i 

Észrevételek az ,idealismus magyarázatára", 


A , Keresztény Magvető" előbbi fűzetében , Magyarázat az idealis- 
mushoz" czimü czikk jelent meg, a ma létező ,idealismusnak", mint 
ilyennek valóban a legilletékesebb magyarázójától. Megbocsát a t. czikk- 
iró, ha erköles-böleseleti nézeteivel magyarázata után sem tudok egyet 
érteni. Különben ez észrevételem nem a harcz lobogójának kitűzését 
jelenti. Csak helytállás. . . . S ez is csak azért, mert én is úgy fog- 
tam föl az erkölcsi szabadságot, mint magyarázó hirdeti, hogy t. i. az 
igenis lehet és kell is legyen a mi idealunk. A különbség az, hogy 
én azt minden időkre alkalmas idealként hirdettem. Most is úgy 
látom jónak és igaznak. Sőt még megerősitett ebben az, hogy nem az 
erkölcsi szabadság hite az, a mi csak elméleti fontossággal birhat előt- 
tünk —- a mint Bodnár úr véli, — hanem megforditva az erkölcsi 
szabadság tagadása az, a mit szüntelen czáfol a gyakorlat. Hiszen 
miért van, hogy Zrinyiis a maga: ,sors bona, nihil aliud" —  szálló- 
igéje mellett a magyar nemzet erkölcsi jellemének és kulturerejének 
nevelésére fordítja minden törekedését, ha gyakorlatilag nincs egyéb, 
mint a bona sors?! Vagy mint van az, hogy a keresztényileg felvilá- 
gosodott hivek ajakán egyre üresebb és tartalom-nélkülibb lesz e szó : 
fatum, ha úgy biszik különben ezek, hogy csak a szürke elméletek 
regioiba tartozik az erkölcsi szabadság gondolata? Már ebből is látszik, 
hogy az ember moralis érzéke merre felé hajlik; s hogy az erkölcsi 
szabadság tagadása az, a mi elméleti inkább, mint annak állítása. De 
ez látszik egyebekből is! Mert az, hogy az emberiség életében egy- 
szer is máskor is vannak olyan időszakok, melyekben ez vagy az a 
bűn, tévedés, indulat különös epochát készit magának; melyekben az 
önkény szerint való élet, a zabolátlan szabadság heve fellármázza min- 
den idegszálunkat, s tettekben árad el egész nemzetekre s elbukik 
Jeruzsálem: nem bizonyítja az erkölcsi szabadság illuzorius voltát. 
Hiszen azt is tudjuk, hogy a világ nem állhat meg visszásan sokáig, 
hanem, mikor a felső fokrajut a bűn, onnan következik a visszaesés; 
mert helyre kell állani a megbomlott rendnek, az erkölcsi törvény 

tekintélyének. Mikor van a visszaesés? Akkor, mikor a bűnöktől maga 
a világ undorodott meg. Lehetséges volna-e ez a fatalis beavatkozás 
mellett ? Aligha. Mert, ha csak az esetlegességektől függ a sorsforduló, 
úgy beállhatna ez a bűnök kezdő szakában éppen olyan joggal, mint 
azelőtt, vagy után; a mi nem szokott megtörténni! . . . Vagy veszem 
az embert! Miért van az, hogy a szerencse egyikből bűnt, másikból 
erényt vált ki? . . . Ha semmi befolyásunk sincs reá, mindenkinél 
ugyanazt az eredményt kellene hogy biztositsa! . . . Más eszköznek kell 
tehát működni az ember életében, mint a fatumnak, a mi előttem nem 
más, mint az indulatok feletti uralom ; erkölcsi erő a szivben, akaratsza- 
badság! . .. S a ki mégis a fatum, a végzetszerüség alá akarja haj- 
tani az egyént, az ezt teszi: ember, ne akarj győzelmet kivivni életed 
útjának nehézségein, hanem e helyett törődj bele körülmények okozta 
sorsodba! . . . Pedig könnyü erkölcs és gyenge jellem az, melyhez 
próbák nélkül szerencsés kor juttatott. S vajjon mi érdem van egy 
rossz szokás elhagyásában, ha csak akkor hagyom el azt, mikor azt 
mindenki elhagyta, vagy a mikor az hagy el engemet. 

De tegyük föl, hogy az erkölesi szabadságnak, erkölcsi tökéle- 
tesedésünk erejének csak hitünk tárgyai közt van helye! Vajjon hir- 
detéséről úgy is szabad-e lemondanunk ? . . . Hiszen mivel foglalkozik 
az erkölcstan? Nem azzal, a mi van, hanem azzal, a minek lennie 
kell, hogy milyennek kell lenni. Felkölti szép ezéljai által az érdek- 
lődést; ez tettvágyat szűl, a tettvágy alkotást... s van eredmény. 
Tapasztalat is mutatja, hogy maga a hit, az erős meggyőződés hány- 
szor ért el nagyszerü eredményeket. Mi tehát az erkölcstan mivoltában 
gyökerező erős hittel hisszük az erkölcsi szabadság lehetőségét. Avagy 
azt kérdem, a szabadság-vágy  természetünkben van-e? Ha igen, úgy 
méltán építünk rajta, mert nem képzelek erkölcsi-bölcseletet, mely 


nem a meglevő ösztönök nemesiítését, hanem azoknak megszüntetését 
akarná: 

légyébiránt a helyes értelemben vett akaratszabadság, hogy 
erkölcsi mivoltunk alapja, ez a gyakorlati józan ész postulatuma is. 
v . .. . . 
Szabadakarat nélkül: idealunk sem lehetne egyéb, mint a kor. Csak 


azt szabad látni: a többség hogy él, mit cselekszik ; futni kell a közön- 


a 
ség 


ges szokások után; jónak, helyesnek kell tartani mindazt, a mit a 
világ felvett. A gyakorlati józan észnek ideális állapota-e ez? . . . Sza- 
badakarat nélkül nincs ember, a ki magát a kor áramlatának ellene 
szegezze! A körülmények túlzott befolyásának hive, mit tesz hát egye- 
bet, mint elveszi a vétek öntudatosságát, kanonizalja a megátalkodott- 

ságot; bűnpalástot vet az amúgy is hamar rosszat tanuló emberre, 
melybe legrútabb tetteinek szégyene elől magát eltakarhatja: , akara- 
tom volna a jóra, de nem követhetem" . , . Szabadakarat nélkül az 
észszel megáldott ember volna a legkülönösebb habitus a világon ! Nem 
ura gondolatainak, indulatainak ; eléje teppannak a szándékoknak soka- 
ságos seregei, s az akadályoknak milliói; és ő — néz némán, tűr 
mozdulatlanul ; várja a mozdíttatást. Örökös jobbágya a körülmények- 
nek; s még úgy sem szolgálhat nekik, hogy meg lennének vele elé- 
gedve, hiszen ugyanazon körülmények sokszor másként uraltatják 
magukat. . . . Sőt tehetség adatott neki, hogy saját kárán tanúljon ; 
de az már nem adatott meg, hogy ismétlődőindokok között csakugyan 
mássá lehessen! . . 

Bizony a józan ész a szabadakarat felvételét kivánja! Kell 
legyen! Mert az ember nem tud közönbös leunia jó és rossz között. 
Mert egész valónk föllázad a határozatlanság vádjára. Mert nem tudunk 
egy adott pillanatban jók és gonoszok is lenni. Mert semmi értelme 
sincs az erkölcsi szabálynak: egyedül a jót kövesd, ha a körülmények 
döntenek úgy is! Mert semmi ok nincs arra, hogy a jó szeretetre- 
méltóbb legyen a rossznál, ha nem a szabadság, hanem a rabság a 
törvény és szabály az erkölcsök országában. 

Ezt kivánja az erkölcsi rend is. Miként van, hogy semmire sem 
becsüljük azt az engedelmességet, a mely olyan személyektől ered, 
kiket erre az ösztönök vagy a körülmények kényszeritő hatalma indit, 
hogyha valósággal megelégszünk azzal, hogy az ember a kor-áram- 
latnak úszó falevele, az idők lüktető erének néma hangszere. Miként 
van az, hogy az én erkölcsi jellemem nem válhat a másévá; se azzal én 
nem lehetek szentté, a mi a más tulajdona. Nem láthatok a más sze- 
mével, nem járhatok a más lábával, nem dolgozhatom a más kezével, 
— ha ennek ellenére is azoknak van igazuk, kik elvitatják tőlem azt 
a tehetséget, hogy nem a más, hanem a magam erejéből kell tudni, 
kell ismerni, kell jóvá lenni, kell akarni... A ki oly körülmények 
közé jutott, a melyek közt okai lettek volna a bűnre, s mégis meg- 
őrizte magát, azt mondjuk róla: erős jellem. Miért akarjuk a jellem 
alapjává mégis a körülményeket tenni, mikor a körülmények ellen és 
nem a körülmények szerint tenni sokszor inkább jellemes cselekedet ? ! . . 
S végre azt szeretném tudni, mi adja meg a morálnak minden esetre 
kötelező erejét és sanctioját, ha nem annak a lehetősége, hogy az egyén; 
igenis minden körülmények között akaratánál fogva szabadon dönthet 
az irányok között a választás perczében?! 5 mi menti a kor anyagát 

nem a saját akaratának, hanem a korszellemnek teljesítőjét: az embert 
attól a veszélytől, hogy ne vegye ajkára az önmérgező okoskodást : 
$n olyan vagyok, a milyennek a kor és körülmény parancsolja len- 
nem. Tetszik-e vagy nem tetszik az erkölcstannak, ez úgy van, hogy 
a mely korban, tartományban élek, annak véleményét követem; a 
milyen az, olyan tetszik nekem is; és olyannak tetszeni kell az erkölcs- 
tannak is. ... Én a legbiztosabb óvszernek ez és ilyenek ellen az 
akaratszabadságot tartom s ez nem lehet összeférhetetlen a fajok jel- 
lemével sem 1, .. 

Ha meggovdoljuk, hogy a haladás elve csak a szabadság lehet, 
ellenben semmi lelkesítő nincs benne, a mint semmi felemelőt nem 
találunk az emberiség életében is, ha az egész történet csak a sorsnak 
egy bizonyos irányban való terelődése; ha továbbá megfontoljuk, 
hogy midőn a lelki erő a körülmények rabja, akkor minden számitás, 
gondolkozás, terv, szándék, történelmi itélet nem más, mint hiábavaló 
komédia, mivel nem az egyén érvényesül cselekedeteiben, hanem adva 
van a sors, melyben csak egy bizonyos: hogy nélkülünk jött létre ; — 
és ha végre fontolóra vesszük a faj-fejlődés tényét, a történelem ismert 
példáit a változásokról, miszeriut nyoma sincs ma, mondjuk a régi 
római polgár nemcs jellemének: úgy a fajok jellemét nem lehet tul- 
fontosaknak tarta" unk . . . Egyébiránt, ha már megvannak azok, szá- 
molnunk kell velök! Miképp állottak elő? . . . Ismeretből, tapasztalat- 
ból, hely, idő, nevelés, család, állam stb.-ből. Azt nem lehet mondani, 
hogy ezt vagy azt a népet, fajt, nemzetet nagyobb okossággal áldotta 
meg az Isten mint más minden nemzetet; mert akár melyik ember- 
nél a miveltség kezdetben csupa tehetség. A tehetségek kiművelése 
különbözteti meg egyik népet a másiktól. S a mit nevelés észbeli 
tehetségekkel tesz, úgy képzelem, azt tette a jellembeliekkel is s létre- 
jött a fajok jelleme. Hogy ma már ezt a maga valóságában meg- 
ismerjük, vissza kellene menni a forrására, mert csak úgy láthatnók 
meg, hogy v folyóba nem elegyedtek-e útközben oly részek, melyek 
soha sem voltak a kútfőben! Sajnos, ezt kikutatni nem lehet, A 
miért nem marad más hátra, mint az, hogy az egyén idealis helyzetét 
a mint ma van a faj jellemével szemben kimutassuk. Idealis állapot 
az volna, bogy az egyén a kortársakkal csatolódjék össze; de esze, 
akarata vetélkedjék a többségével. Az egyén legyen osztályosa a kor- 
társak sorsának ; de csak annyiban legyen fajával egy, a mennyiben 
egyek ugyanazon ezélnak elérésében és sohasem abban, hogy akarata a 
közakaratban teljesen fölolvadjon, megsemmisűljön. Hiszen a többségi 

akarat mindig meg van, de az egyes ember azért egyéni véleményé- 
nek érvényesüléseért soha meg nem szűnik. Ha e felfogás helyet fog- 
lalna minden kebelben, lehet e gondolni, hogy az akaratszabadság akkor 
sem léteznék a fajok jellemével szemben . . . Az ember nemcsak a faj 
képviselője, hanem egyén is. Nem azt teszi ez, hogy fordítson hátat 
korának. Ezt nem teheti. Nem tudná tenni. De nem is szükség, hogy 
megtegye. Mert valamit akar és a mi magamagával nem ellenkezik, 
tehát nem rossz; és a kor szempontjai szerint is helyes: azt mindent 
megtehet, fajának keblében is. A faj és az egyén között nagyon ter- 
mészetes, meg kell legyen a természetes egybefüggés. Ott, hol e függés 
természete olyan, kogy elnyomja az egyént, beáll a teng-élet. Mig 
ellenben ott, hol az egyén megmarad egyéni jogaiban az összessel 
szemben, a mint tényleg kell is hogy legyen, — ott a függés a leg- 
gyönyörűségesebb szolgálat. Mert nemcsak czélszolgálatot kiván, hanem 
eszközt is ád, nemcsak kötelességeket vár, hanem segitségét is. nyújtja 
azok elvégzésére... Az ég, mely alatt születtünk, az ország, a faj, a 
család, melynek kebelében növekedtünk, kétségkivűl mást olt belénk 
a déli égöv alatt, mást a latin faj között, mint az éjszaki sark o vagy 
nem tudom melyik emberi fajnál. De azért senki sem járna távolabb 
az igazságtól, mint az, a ki pl. alkotó tehetséget csak az egyik faj, az 
egyik égbajlat alatt, beteges képzelődést csak a másik faj és a másik 
égöv alatt keresne. Kisebb-nagyobb mértékben ott van ez mindenütt. 
Talán kifejezettebben, talán elsatnyulva ott van, mindig ott. Mert az 
ember akármelyik fajban ember meg nem szünhetik lenni., S a mi 
meghagyja egyéni mivoltában az önálló cselekvési tehetsége, melynek 
irott kútfeje: szabadság. Kétségkivül ez nem mindenkiben egyforma, 
de az egyénnek az összesben való teljes megsemmisüléséig soha le nem 
SZÁL Vagye 

A faj-jellem az egyén sorsában csakugyan szerepet játszik. Külső 
szerencsénk eszközeit rosszakaróink, ellenségeink, fajunk gyülölői ki- 
csavarhatják kezünkből s igy elvehetik a mi szerencsénk megalapítá- 
sának lehetőségét is. De a lélek tehetségei közé nem keverheti kezeit, 
önczélunk szolgálatától nem bír megfosztani a faj-jellem semmi tyra- 
nismusa. Mert ha csakis benső boldogságra vágyhatik az okosság, az 
egyén semmi szín alatt nem is szomjuhozhat olyan állapotra, melyet 
csak élődő vagy meghunyászkodó emberek életében idéz elő a faj- 
jellem. Ha különben volna, benső boldogságunk hiányát is ennek kel- 
lene fedeznie. A mi nem lehetséges. Mivel ha valahol, úgy épp itt 
kevés idő alatt megtanithatja az embert a tapasztalás, hogy a faj- 

határok közt egyedűl nem érheti el minden czéljait. Az nem tesz 
semmit, hogy a faj-jellem rabjai az ő uralkodó bűneiknek kerületein 
belül sokszor elég okosak és bölcsek, mert sok meghibbant embernek 
is az a tulajdonsága, hogy csak bizonyos időben, és csak bizonyos benne 
támadt okokra éri el a bolondság ... De ezt az egyénnek be kell 
látnia. Az észretérésnek be kell következnie .. . Az ilyen egyén meg- 
veti tehát azt az állapotot, mely a faj-jellem ösztönszerű munkájának 
köszöni lételét; mert többet tart maga felől, hogysem egy és ugyan- 
azon szerencsének örüljön a baromcsorda egy tagjával, nagyobbra lévén 
teremtve annál; s hogy valamint ezélja, úgy boldogsága sem az, a mi 
a majomé. Nem áll tehát, ha jóllétünk külső feltételeiről úgy beszé- 
lünk, hogy benső jóllétünk,  szeretetünk, erényünk miattuk szintén 
lehetetlen ; hogy a faj-jellem külsőnkre ható ereje jelenti egyszersmind 
belső jóllétünkre, erkölcsi szabadságunk megsemmisitésére irányuló hatal- 
mát is! ... Csak gyáva és tudatlan egyén az, ki fajának szomorú 
példájából s lelkiismeretének itélő hangjából nem hallja, nem látja, nem 
érti meg, hogy miben lehet tartós jólléte ; s minő eszközöket válaszszon 


erre. A faj-jellem csak magára hagyva veszélyes s csak erélytelen 


embert vesztegetnek meg a bűnök. Ellenkezőleg — a faj-jellem a maga 
romlottságában latrok barlangja, hol bűnös szolgálat kivántatik. Vagy 
végrehajtjuk, vagy nem. Mindegy. Ha végrehajtjuk — ezért vétkezünk ; 


ha nem hajtjuk végre, pusztulnunk kell; az ár eltipor ... Ha aka- 
dálya a faji-jellem az egyén jóllétének, kérdhetjük: te ennek vagy 
annak a fajnak gyermeke, mit akarsz? Őseid, fajod miatt veszve vagy. 
Mit vársz jövőt ?... Átkozd meg a múltat, borzasztó örökségedet ! ! . . . 

5 ezek után még csak két rövid megjegyzésre szoritkozom. A 
mi a vallást illeti, csakugyan azt hirdeti a vallások történelme, hogy 
sok megsemmisült már, a nélkűl, hogy nyoma is maradt volna. Meg- 
vagyok győződve, egygyel sem fog kivételt tenni azok közül ezután is 
az idő, ha veszendő, Absolutnak nem is azért mondtam a keresztény- 
séget, mintha ennél mást nem hozhatna már a jövő, hanem azért, mert 
ez ma mintaképe minden vallásnak, hogy miképp lehet a szív összes 
vágyait kielégiteni s miképp lehet állítani más vallásoknak positiv 
eredményeit s tagadni tagadásait. S ehhez most hozzávéve azt, hogy 
a vallás nemcsak az idők árjának egy  vibratioja, hanem az emberi 
élni belső kijelentése is, azt hiszem, elmondhattam, hogy emberi szá- 
mitás szerint a megsemmisülés szelétől , vallás§-omat nem féltem. Nem 
káték tudománya az én vallásom, hanem igenis az élet czéljának 


Istenben való értelmes felismerése! Nem ringatom magam abban a 

boldog hitben, hogy az én ma hirdetett igazam, minden idő minden 
emberének igaza lesz. De azt már tudom, hogy öntudatom embert megnem 
szünhetik lenni. Álljon elő időről-időre az új Luther, ki megégeti az 
emberi hitezikkelyek avult formáit, de abból a hamuból a mesebeli 
phönixként fog kikelni újra meg újra a megújhodott hit, a merev 
béklyóktól szabadon szárnyaló vallási öntudat. Hívja bár az emberi- 
ség jövőben Isten nevét ,örök törvénynek", a dolgok lelkének: de az 
embernek, mint olyannak, ez előtt való megalázkodása soha meg nem 
szünhetik. Változtasson meg a korszellem minden vallási hypothesist ; 
a hatalomnak, erőnek tudatát, a szeretetnek s az igazságnak legfelső 
idealizálódását nem fogja kiemelni sarkából; s ez ideal és e tudat 
vallást teremt — bárhogy nevezzék is. 

S most befejezésül a másik megjegyzésre térek... A czigány 
minden magasabb eszményi ezél nélkül tengeti életét; példája nem 
vonhat maga után sokakat. A zsidó minden cionista mozgalmai mel- 
lett is, későre jut bizonynyal Palestinába vissza, mivel vallás és poli- 
tika nála egy; s világuralmi ábrándjai tényleg az eszmék kellő érté- 
kelésére e népet még nem tanították meg. A lengyel története a 
kisebbet elnyelő nagyhatalom természetében leli egyik magyarázatját 
s hogy mit fog jövőben tenni — kutassa más... De ha az állam 
nemcsak a faj tömörülése, hanem a létközösségi elvnek egy olyan 
tökéletes formája, melyben közelebb jöhetnek hozzánk boldogulásunk 
föltételei, akkor minden államnak, mely ma e czélt munkálja, élni 
joga van. És hassa csak a sziveket az állami létről a mainál magasabb 
elv, egy benső intuitio, melyet nemzetek jól megfontolva sajátitottak 
el, a történelem tipró kerekének irányát is meg fogja szabni ... Mert, 
hogy a nemzet erejét nem mindig az mutatja meg, hogy hány kéz 
fog fegyvert kezében, ott áll a lelkesítő példa a kis Görögország virág- 
zásában, vagy Japán esetében, mely kicsinysége mellett is nehány évtiz 
alatt nagyobbá tudott lenni nemzeti erejében, mely kulturából táplál- 
kozott, mint ama nagy nemzet évszázak alatt, melyet a carismus atyai- 
lag gondviselt . . . 

Nem tudom, mik fognak történni. A. minden hatalom jelenlegi 
ura, kérdés, nem irja le majd Napoleon esetét? Nem érik-e. már a 
gondolat, a nagyoknak drága oltalma helyett államok szövetsége? Nem 
fordúl-e a közóhaj az ismeretes jelszó alternativaja felé: hogy nem a 
fegyverek csattogása között a törvények, hanem a törvények között a 
fegyverek pihenjenek?! Nem fognak-e , halálos" szeretettel, mely min- 
dig megmarad, mert magamagát végnélkül bírja, ahoz a nehéz, de nem 

lehetetlen feladathoz látni a féltett ,idealisták", hogy Apolló hőseivel 


még sorsuk ellenére is győzni kell?!... A jövő mutatja meg. A jövő- 


nek magyarázatába fogni nemzetek sorsát illetőleg — erőm feletti 
d9tog A ae BöLösIi ViLMos. 


Szentiványi Gyula 
1841—1905. 


Régi székely nemes családból származott. Ősei a hitjavitás 
kezdete óta hivei voltak az unitarismusnak. III. Károly és Mária 
Terézia katholizáló politikájának incselkedései sem csábithatták el. 
Vesztegetés vagy félemlítés nem tántoritotta meg ez erős férfiakat. 
Megmaradtak ama vallás-reform mellett, mely szabadelvü eszméivel 
és nemzeti irányával érzületüknek és gondolkozásuknak leginkább 
megfelelt és annak küzdelmeiben részt vettek. 

Szentiványi (ivula egyik kimagasló alakja volt e családnak. 
Senki sem emlékeztetett inkább arra, hogy mik lehettek az egyházra 
nézve a XVII. és XVIII-ik százban az egyháznak világi nagy emberei, 
mint e világos eszü, bátor, az egyház közügyei iránt érdeklődő, 
tanácskozásaiban részt vevő és sokszor a legkényesebb ügyekben, 
s az egyháznak az államhoz való viszonya fontos kérdéseiben döntő 
befolyással ható férfiu. 

És a hogy az állami közhivatalokat, a melyeket viselt, betöl- 
tötte, a hogy tehetségeit mint biró, kir. táblai tanácselnök, s több 
éven keresztül mint megyei kormányos, főispán érvényesitette, azzal 
csak bizalmunkat növelte intézményeink iránt, melyekben ily . erő 
kifejlődött. 

Typusa volt világi embereinknek, mint sepsiszentiványi, szü- 
letésénél fogva is oly közel laborfalvi Berde Mózsához. 

Fajának értelemre és jellemre kitünősége és szabályos alka- 
tával férfi szépségre is. 

"mlékezete nékünk mindig drága marad, 

Derzsi Károly 
(1849—19059. 
VEMEMESEZ ZT OTÉK ETET LOSE E SERTI A ET MEZ ÜLET 


Az unitárius egyháznak nagy vesztesége. Egyike volt hazánk- 
ban a leghivatottabbaknak a szabadelvü kereszténység apostolai 
között és nevét a történelem, mikor azokat fogja számbavenni, kik 
a szellemi előhaladásért országunkban munkáltak, föl fogja jegyezni. 
Kiváló tehetség, mely mind a tanári pályán, mind a lelkészin nyil- 
vánult. Mint tordai tanár kezdette és úgy is halt meg. S közbe 
esik budapesti papsága. Mint tanár a klassikus nyelveknek volt a 
tanitója, alapos értéssel vezetve be az ifjú nemzedéket az ó-kori 
klassicismus forma-érzéket fejlesztő előcsarnokaiba, s a görög és 
római klassikusokról folyóiratunkba egy pár szép tanulmányt irva. 
Mint pap beszédeiben mindig magaslatra törekedett, ,fölebb, fölebb," 
a metaphysikai eszmék légkörébe — főleg Martineaut tartva szem- 
előtt, — melyeknek zordon fönségét azonban lelke. tüzével melegitette. 
A szabadelvü vallásos eszméknek a szószéken kivül való terjesz- 
tésére 5 Unitárius kiskönyvtárx czimen angol iróktól értekezéseket 
adott ki és imákat (Martincau imái) és ebben közölte több saját 
egyházi beszédét és alkalmi imáit is. És az ő papságához füződik 
a templom felépítése is. 

A budapesti sikeres papság után ezelőtt nehány évvel ismét 
az időközben megnyilt tordai tanárságra ment vissza és a nyelv- 
tanitásnak szenteli ismét idejét, mi mellett egy nagy műnek a lefor- 
ditásával foglalkozik és megajándékozza egyházunkat Szentábrahámi 
Mihály, a XVIII-ik százévben élt unitárius püspök latin nyelven irt 
munkájának remek magyar forditásával. 

Az utóbbi két évben a tordai gymnasium visszaállítása érde- 


kében fejtett ki nagyobb munkásságot és lelkesedéssel gondolt arra 

az időre, a mikor a történelmi multú gymnasium a maga teljessé- 
gében ismét viszszaállittatik. 

De ezt már nem érhette meg. Elszólittatott. 

Korai távozását fájlalva teszszük fel az elismerés koszoruját 


barátunk sirjára. 


Rédiger Géza 
(1845—1905). 
KERETES SE dts os ákeszszzkááükszlsmázszzáászáünt ő 


, 


Szabédi pap volt. De hire meszsze szárnyalt. Már ifjúságában 
megénekelte a ,Dalnok iskoláját", s az ifjúság lelkesülten üdvö- 
zölte benne dalnokát. Érezte, hogy költői ihlet gyúlt lángra benne. 
És nem csalódott. Az alkotások, melyek Rédigertől évek során nap- 
világot láttak, költeményei a szabadságról, a család és hazaszere- 
tetről, a hol olvasták, viszszhanoera találtak és nevét ismerté tették. 

Rédiger, mint pap is szép irodalmi emléket hagy hátra. Szá- 
mos egyházi beszéde jelent meg folyóiratunkban, melynek mindig 
lelkes dolgozó társa volt; több tárcezaszerü értekezése, melyekben 
elvont dolgokat a nagyobb közönség számára tárgyalt. És itt jelen- 
tek meg ,Hitvirágais, a nők számára irt gyönyörü imái, a melvek- 
ben a zsolozsmák hangja esendül meg: zsoltárforditások, remek 
husvéti éneke és vallásos költemények. 

Mint a Kossuth és Petőfi korszak bámulója, a politikai élet- 
ben a nemzet teljes függetlenségeért küzdött. Ereiben két szabad- 
ságszerető nemzetnek, a magyarnak és lengyelnek vére forrt. 

A haza szolgálatára hat ifjút nevelt. 

Lelke lángol, de az életküzdelem viseli erejét s elszáll akkor, 
mikor épp az , Erdélyi Irodalmi Társaság" költői működésére, taggá 
választással, felteszi a koszorút. 


Babérral homlokán, távozik s könyhullatás közt. 


PéreRrr DÉNres. 


Gyöngymondatok. 
(Újkori iróktól). 
Igazság" "Igazmondás. 
Rendszerre örökösen rendszer fog következni, s az igazság 
ismeretlen marad. Chateaubriand. 
A ki egyenesen jár csalfaság nélkül s a mint kell, semmit 
sem tesz rejtve, s mindig fennen beszél. Corneille T. 
Az igazságok haszna életünk két korszakában tünik fel külö- 
nösen : ifjúságunkban az oktatással, öregségünkben a vigasztalással. 
A közép életkor szenvedéseiben az igazságot téveszteni szoktuk. 
Lambert örgrófné. 
Az embert az teszi igazzá, ha szereti az erkölesi rendszert és 
mindenben ahoz alkalmazkodik; valamint a bünös azért nem olyan, 
mert nem kell az erkölesi rendszer, s azt a maga óhajtásaihoz sze- 
retné alkalmazni. Malebranche. 

Sok hiusúlt igény oka az, mert az emberek átalában nagy 


igényüek ; kik a véletlentől vagy az emberektől sokat várnak, leg- 

többet fognak csalódni. JEnnek okai: önhittség, kiváncsiság, restség. 


Garv ce. 
A ki mindig mérsékelten vár, az az előnye van, hogy remé- 
nyét a következés ritkán ezáfolja meg, — sőt néha váratlanúl ked- 
ves eredmények lepik meg. Kant. 
Igéret. 
Az igéret nagyon udvarias és úrias; a teljesítés pedig az a 
végrendeleti tény, mely beteg itéletre mutat. Shakespere. 


Az igéret annyi, mint önkötelezés; de gonoszra, tilosra igér- 
kezni, értelem nélküli kérdés. Meggondolva tedd azért igéretedet." 


Feder. 
A nagyokat igérőknek legkevésbé kell hinni. Hiuság, hizel- 
gés, hazugság : ismeretes dolgok. Petrárka. 


Gyüjtötte : Kiss MiHány. 


Keresztény Magvető 1905. 12 

Martineau-emlékünnep. Az angol unitáriusok dr. Martineau 
Jakab születésnapjának századik évfordulóján (május 2.), Oxfordban 
emlékünnepet tartottak. Ünnepélyes formában újították fel e kiváló 

keresztény . gondolkozó és magasabb életü ember emlékezetét. Dr. 
Drummond és Carpenter tanárok rajzolták vallási irányát és életpályá- 
ját és védték az ellen a téves feltevés ellen, hogy az ő vallása főleg 
értelmi alapon nyugodott. Ő elismerte, hogy a vallásos érzés elébb 
jelentkezik, mint a vallási eszme és a legmélyebb hit és imádat, mint 
a hitvallás megállítása. A vallás alapjait az emberi szivben, az emberi 
észben és lelkiismeretben kereste. Az evangeliumokat alávetette a tör- 
ténelmi kritikának, de a Krisztus előtte még nagyobb szépségben jelent 
meg és mint a keresztény jellemnek legfőbb példánya, ki iránt a leg- 
nagyobb hódolattal adózott. 

A Martincau emlékünnep alkalmából mi följegyezhetjük azt is, 
hogy mily rokonszenvvel viseltetett a szabadságszerető népek iránt. A 
forradalom után Angliába menekült magyar száműzöttek iránt mindig 
érdeklődött és emléke maradt fenn annak is, hogy Lengyelországnak 
visszaállítását óhajtotta. 1890-ben egy angol nagy lap több kiváló ember 
véleményét kérte ki az Oroszországtól Szibériába számüzöttekkel való 
kegyetlen bánásmódra nézve. Martineau sajnálta, hogy a krimeai háború 
oly hamar véget ért. , da Sebastopol eleste után más mezőn folytatják 
a háborút, mondotta, Lengyelország fölszabadittatott volna és Európát sok 
veszélytől és zavartól megkimélik, ha az alkalmat felhasználva, Lengyel- 
országot felszabadítják". A szabadságnak hive volt nemcsak a szellemiek- 


ben, hanem, bár azokkal hivatalosan nem foglalkozott, a politikai 
ügyekben is, 

A Brahmo-Somaj egyik lapja irja dr. Martineauról: ,A ki a 
művelt nevet igényli napjainkban, alig hisszük, hogy igényt tarthatna 
arra, ha nem ismerős e nagy gondolkozó vezéreszméivel. Arra kér- 
jük azért tanult ifju embereinket, szenteljenek időt e nagy mester 
műveinek tanulmányozására. Ez ország theistái nem ünnepelhetik jobban 
Martineau születésének századik évfordulóját, mint ha egy társaságot 
alakítanak arra, hogy a theismus e bölcsészének műveit tanulmányoz- 
zák. És még jobban teszik — merjük mondani — hogy ha a Mar- 
tineau iratait Channing irataival párhuzamosan tanulmányozzák, mert 
az egyik a másiknak megértését kölcsönösen elősegiti" . 

A tordai gymnasium visszaállítása. Midőn a magyar köz- 
oktatásügyi minister a 70-es években tervbe vette, hogy Tordán egy 
polgári iskolát állítson fel, az ottani és környékbeli hiveink közt az a 
gondolat terjedett el, hogy a gymnasiumra nincs többé szükség s a 
tordai unitár. algymnaziumot kell átváltoztatni a czélba vett polgári 
fiúiskolává. Ezt az eszmét egész Torda és a régi Aranyosszék túl- 
nyomó része magáévá tevén, ez irányban ajánlat és inditvány tétetett 
egyházunk főhatóságánál. S főhatóságunk miután nem birta a gymna- 
siumot a haladó kor kivánalmainak megfelelőleg berendezni, hajlandó- 
nak is nyilatkozott, hogy iskoláját bizonyos feltételek mellett bérbe adja. 

Igy köttetett meg nem minden ellenvélemény és küzdelem nél- 
kül 1878-ban a közoktatási minister és egyházunk főtanácsa közt 20 
évre a bérleti szerződés, mely szerint a gymnazium 5 tanterme s meg- 
felelő más helyiségek évi 520 frt bér fizetése mellett átengedtetett a 
polg. fiúiskolának, kiköttetvén, hogy annak tanterve úgy állittassék 
meg, hogy az egyház a latin nyelvet az önként jelentkezőknek tanit- 
tathassa. 

A bennlakás és a 4 elemi osztály az eddigi módon továbbra is 
megmaradt az egyház hatósága alatt s a részben kettős intézet igaz- 
gatójára nézve olyan megállapodás jött létre, hogy azt az egyházi főtanács 
ajánlatára a minister nevezze ki. 

1878. sept. 1-én tehát a polgári fiúiskola megnyilt s fokonként 
egyike lett az ország jónevü és legvirágzóbb hasonló intézeteinek. Mind- 
ennek ellenére is úgy a városnak, mint a megyének egész közönsége 
arra a meggyöződésre jutott, bogy a további czélokat illető követelmé- 
nyeknek a polgári iskola nem felel meg. Ezért erős áramlat indúlt 
meg egy állami főgymnasium felállítása érdekében, melyre azonban a 
közoktatásügyi minister úr, a város és megye nagy anyagi áldozatai 
ajánlata mellett is több versen tagadólag nyilatkozott, hivatkozva — 

állítólag — Kolozsvár és N.-Enyed közel voltára, holott Szamosujvár 
és Dés, hol állami segélylyel főgymnasiumokat állitottak fel — még 


közelebb vannak Kolozsvárhoz, mint Torda. Igy maradt Torda-Ara- 
nyos megye az egyetlen az országban, melynek területén semmi nevü 
gymnasium nem létezik. 

A kormány, a minister és egyházunk közti szerződés idejének 
1898-ban 3 évre, majd ujra 2 évre meghosszabbítása után a múlt: 
évben a szerződést 1905. sept. 1-re felmondotta, a polgári fiúiskolá- 
nak telket vásárolt s az épitésre az intézkedéseket megtette. 

E körülményt az E. K. Tanácsa a múlt évben tartott főtanács- 
nak bejelentvén, ez egyhangulag kimondotta, hogy a gymnasium visz- 
szaállítását úgy történelmi nagyérdemü múltja, mint nemcsak egyhá- 
zunk, hanem a város és egész megye nemzeti közművelődési: érdeké- 
ben óhajtja s ez irányban az előkészületek megtételére az E K. Tané- 
csot megbizta, utasitván, hogy a várost és megyét is szólítsa fel támo- 
gatásra, miután egyimagában a visszaállitást eszközölni nem birja. 

Az egyezkedést, tanácskozást, tervkészitést oly biztató eredmény- 
nyel hajtotta végre, hogy a folyó évi junius 18-ra csupán ez ügyben 
egybehivott főtanácsnak a visszaállitást teljes megnyugvással ajánlhatta. 

Ugyanis Torda városa 4000 K., Tordaaranyos-megye törvény- 
hatósága pedig 6000 K. évi segélyt szavazott meg a fontos feladathoz 
méltó előzékenységgel és áldozatkészséggel. 

Az egyházra még mindig mintegy évi 20.000 K. fenntartási 
összeg terhes súlya nehezedik, de ennek tetemes része a tőkésített 
haszonbér, a dr. Brassai Sámuel és Czakó László kegyes alapitvány 
kamataiból s a tanulóktól befolyó jövedelmekből fedezhető lesz. 

Teljes bizalommal számit a főtanács tordaaranyos-megyei egy- 
házközségeink és egyes híveink eddig is oly sokszor tapasztalt áldozat- 
készségére is, annyival inkább, mert az épület átalakitása és új épit- 
kezések még 20 —25.000 K.-t kivánnak. 

Az elfogadott tervezet szerint 1905, sept. 1-én az I. és II. 
osztály nyilik meg 3 tanárral, 1906-ban a III. és 1907-ben a IV-ik, 
mikor a teljes tanári létszám 5 r., 1 h. és 1 felügyelő tanárból, s a 
hitoktató, ének, rajz, tornatanitóból fog állani. A polgári iskola III. és 
LV. osztályában a latin nyelvet az egyház még a következő két tanév foly- 
tán tanittatni fogja. A főtanács Varga Dénest, a ki eddig is igazgatója 
volt az unitárius iskolának is, megválasztotta továbbra is, a ki hisszük, 
a megválasztást elfogadja s ismert buzgóságával ezt is oly virágzóvá 
teszi, a minővé lett az igazgatása alatt a polgári iskola. Részünkről úgy 

az egyházi, mint a megyei és városi intéző férfiaknak szerenesét kivá- 
nunk lelkes fáradozásaikhoz, Hisszük, hogy sok nemzedék a nemzeti 
előhaladás törek vésével fogja áldásos müködésüket meghálálni. (B.G). 

Rédiger Gézát, az , Erdélyi Irodalmi Társaság" májusi közgyü- 
lésén választotta meg rendes tagnak Jékey Aladár költő és Kozma 
Ferencz iró ajánlatára. Az ajánlatból, mely előbb életrajzi adatait közli, 
hogy 1845-ben született Tordán s 1862-ben jött a kolozsvári unitárius 
kollégiumba tanulni, s előbb homoródujfalvi pap s 1876-tól szabédi 
— itt közöljük a következő jellemző részletet : 

A mily gondos és lelkiismeretes pásztora nyájának, épp oly gon- 
dos, önfeláldozó családapa is Szűkös anyagi viszonyok között tiz gyer- 
meknek kellett méltó nevelést adnia s a mikor az életgondok terhe 
alatt már-már csüggedett, jött a lelkesítő Múzsa, hozta neki az ég 
sugalmát, ő adta hozzá a szót, a hangot s folyt, folyt a dal a költő- 
pap szivéből közvetlenül, keresetlenül. Minden nemes érzületnek van 
egy-egy zengő húrja lelkében. Ha a hazáról ir, csupa függetlenség, ha 
Istent dicsér, csupa hódolat, ha egyéni érzelmeit zengi, csupa sziv. 

Költői műveit a következőkben összegezhetem : 

1. Két kötet vegyes költemény. Ezek közül az első ifjukori, 
melyet annak idejében a legszigorubb kritikus, Gyulai Pál méltatott 
birálatára s ő maga is elismerte, hogy fogyatkozásai mellett is sok élve- 
zetet nyujtott és szivesen olvasta. 

2. A ,Jóslat" cz. öt felvonásos dráma, mely szinpadi jelenitésre 
kevésbé alkalmas ugyan, de a sajtó egybangulag, mint igen becses 
olvasmányt registrálta. 

3. Az , Ember tragédiajáról" irott essayje, mely a régi , Bal- 
oldal" cz. lapban keltett méltó figyelmet. 

4. A , Kincses Jancsi" cz. Révai-féle pályadijat nyert népies 
elbeszélő költeménye. 

b. A , Keresztény Magvető"-ben megjelent s a nők számára irott 
gyönyörü imái, egyházi beszédei, legendái s Dávid zsoltárainak mes- 
teri áttételei. 

Szóval, ez a lánglelkü hazafi, ez a puritán jellemü költőpap 
felejthetetlen  emlékü néhai elnökünk, gróf Kuuu Gézának örökül 
hagyott óhajtása szerint is nagyon, de nagyon rászolyált arra, hogy 
: is méltányolja. 

Jékey Aladár r. tag. 


érdemeit az , Erdélyi Irodalmi Társaság 


Angolországban nagy feltünést keltett az anglikán magas egyház 
több lel készének együttes nyilatkozata. Alig mult két-három éve, hogy 

az anglikán Magas egyház papjai bizonyos formákban és elvekben 
annyira közeledtek Rómához, hogy attól lehetett tartani, hogy az 
anglikán egyház magas egyháza (High Church) rómaivá lesz. Es most 
éppen a magas egyházból irt alá száz lelkész egy nyilatkozatot, melyben 
a bibliai kritika jogosultságát hangsulyozzák és kivánják, hogy az 
egyházi hatóság azt ne akadályozza, hanem adjon szabadságot az új 
szövetség vizsgálatára, melyet ,őszinteséggel, Isten és az igazság iránti 
tisztelettel és a Krisztus egyháza iránt teljes hűséggel fognak használni". 
Kivánják azt is, hogy az oly jelölttől ne tagadják meg a felszentelést, 
kinek egyetlen hibája, hogy a történelmi kritikát helyesen és tisztelet- 
tel alkalmazta az evangeliumokra. A nyilatkozatot az anglikán egyház 
minden lelkészének megküldötték És eddig 1694-en irták azt alá. 
Francziaországban az állam és egyház szétválasztása napi- 
renden van. A mit a Combes-kormány kezdett, a Rouvier-kormány 
némi módosítással folytatja. A római katholikusok sajnálattal látják, 
hogy katholikus Francziaország nincs többé. De a , Lien" eczimü lap 
azt is beismeri, hogy nem annyira ellenségei támadásaitól esik el, mint 
saját belső hibáiból. A katholikus Francziország hovatovább kevésbé 

volt lényegileg keresztény. A vallási forma kétségtelenül megvan. De 
a megkereszteltekben mind kevesebb lesz a vallási és erkölcsi tartalom, 
úgy, hogy a nagyobb résznél a vallás semmi egyéb, mint pusztán 
szertartás. JÉs lehet-e csodálni, ha a vallási képmutatásnak nincs ered- 
ménye. Tehát mindenek előtt — mondja, — saját magunkon kell javi- 
tanunk s törekednünk kell politikai szabadságra, a társadalmi köteles- 
ségek teljesítésére és értelmi haladásra. 

Az állam és egyház szétválasztásának hatása a protestansoknál, 
hogy a különböző pártárnyalatok a közös dolgokra nézve mindinkább 
keresik az egyesülést és kivánják, hogy a parlament tartsa tiszteletben 
a presbyteri és zsinati szervezetet, mert ez a franczia reformált egy- 
háznak ereje és dicsősége és ne vonja el a ,vallási társulatok" köz- 
gyűléseitől a juridikai hatalmat, mert ez a franczia protestantismusra 
nézve, melynek jellege nemzeti, a legnagyobb mértékben igazságtalan 
lenne és elnyomását jelentené. Ily értelemben határozott a közelebb 
Reimsban tartott zsinat is (Le synode general officieux). 

A német katholikus lapok a protestans orthodoxok és libe- 
ralisok közt most folyó harczot emlitve, eltitkolhatatlan örömmel adnak 
hirt a protestáns egyháznak belső bajairól. Velük szemben büszkén 
hirdetik a katholikusnak tanításában" is rendíthetetlen szilárdságát, a 
bibliának, hagyománynak és az egyházi tanitói hivatalnak állhatatos- 
ságát, a melyek közül a két utóbbit nélkülözi a protestántismus. JEnnek 

de fés 4 s: Úz ; 9 FA : 
azt 15 szemére vetik, hogy kár volt négyszáz év előtt elválnia a kath. 
egyháztól s uj vallásokat alapitani, a melyek most fölbomlásban vannak, 
mert nemcsak a hiveik, hanem a lelkészeik is elfordulnak tőlük. A 
mire Pfleiderer és Harnack ezt a választ adták: Ha a hitéhez szig0- 
ruan ragaszkodó katholikus egyházban megszámlálnák az egyház hiva- 
talos hitét, őszintén és föntartás nélkül valló papok és hivek számát: 
ez fölötte s nagyon ijesztőleg zsugorodnék össze. § a két berlini protestáns 
professor szerint nemcsak a protestántismus belső baja, hogy a hit 


a 


minden társadalmi osztályban megfogyatkozik, hanem legalább is ugyan- 
olyan mértékben a katholicizmusé is, 

Mohamed születésének 13-ik százévi fordulóját ünnepelte a 
mohamedán világ május 20.-án. A próféta  hiveire nézve szent nap 
volt ez és mindenütt, a hol mohamedánok laknak, megülték ez ünnepet, 
Törökországban, Perzsiában, Indiában, sőt a nyugat európai városokban 
is, hol kisebb vagy nagyobb számban tartózkodnak. Egyik szónokuk 
visszatekintve a multra, kiemelte, hogy a mohamedanismus az egykor 
vad és kegyetlen természetü arab népet nemes és igazságszerető fajjá 
alakitotta át — a mi ugy is van. — Szent könyvük egyetemességéről 
úgy nyilatkozott, hogy az magában foglalja mind Mózesnek, mind 
Jézusnak tanitásait. A mohamedanismus nem látszik, hogy feladta 
volna küldetésében való hitét és reményét. 


Loyson Hyacinthe házassága, a mint a , Siöcle"-ben maga 
beszéli, egy tavaszi estén köttetett Rómában. Az tisztán polgári házas- 
ság volt, de Passavilli kapuczinus barát, Iconium érseke megindító 
imát mondott ahoz. Passavilli volt az, ki 1869-ben a vatikáni zsinaton 
a megnyitó beszédet tartotta. És ő volt egyike azoknak, a kik három 
reformot sürgettek, melyek közül az 1-ső a jezsuita-rendek eltörlése ; 
2. több más szerzetes rend megszüntetése; 3. a papok házasságának meg- 
engedése. Az inguisitiót , gyalázatosnak és ördöginek" mondotta, 1897-ben 
halt meg kegyvesztetten és akarata az volt, hogy egyszerü barát ruhá- 
ban temessék el, püspöki jelvények nélkül. 


Az Unitárius Passio eredete. Adorján Domokos, ki a Passio 
újabb szükséges kiadását tervezi, panaszosan emliti egy ezikkében, 
hogy hiába tudakolt mindenfelé, épen semmi felvilágosítást sem kap- 
hatott az unitárius passio multjáról. 

Mi úgy emlékezünk, hogy folyóiratunk egyik munkatársa, Kanyaró 
Ferencz, már több évvel ezelőtt ismertette a , Különfélék" rovatjában 
fölfedezéseit, hogy az unitárius énekeskönyv eredete a Gyulafehérvárt 
őrzött  Batthyányi-kodexben található. E kodexben a XVI. sz. 60-as 
éveiből eredt másolattal nemcsak a legrégibb unitárius énekek vannak 

meg, megvannak a zsoltárok is Heltai fordítása után, élést szintén 
prózába. Megvan a passio is, de a befejező sorok nélkül. Utána követ- 
keznek a lamentatiók. Mindezek olaszos irásban, kottával is gondosan 
ellátva. A. csonka passiot ma ki lehet egészíteni az unitárius mesterek 
másolataiból, melyek a kolozsvári, kereszturi és tordai könyvtárakban 
egész a XVII. százig megtalálhatók. A Batthiányi-kodex legrégibb 
passiója csak annyiban különbözik a későbbiektől, hogy nyelve latino- 
sabb, a kifejezések mégis a legtöbb helyen bámulatosan megegyeznek. 
A tartalomban csak annyi a belső különbség, hogy a későbbi passio 
kiterjed nem egyszer oly részletre is, mi a régiből merőben hiányzik. 
Oka ennek az, hogy a Batthyányi-kodex passiója inkább csak Máthé 
evangeliumát tartja szem előtt, mig később kori utódai mind a négy 
evangelista elbeszélésére egyaránt figyelnek. Azt talán mondanunk sem 
kell, hogy a tervezett új kiadásban a mai romlott nyelvhasználat szem- 
betünőbb hibáit óvatosan kerülni illik. Ne adjuk nyilvánvaló jeleit egy 

negyedfélszázas emlék jóhiszemü megrontásával a mi magyartalansá- 

gunknak. K—ó 

Auner és Brózer naplója. A közel múlt években került elő 
e két kolozsvári unitárius polgár naplója kocsárdi (rálfi Endre, Udvar- 
hely város főjegyzője családi irataiból, ki anyai ágon utóda Brózer Péter- 
nek, az egyik naplóirónak, kit 1687-ben a kolozsvári unitária ekkle- 
zsia ,körül levő jószáginak inspectorává választottak meg". 

Ez a Brózer Péter maga is aranymüves volt, válószinüleg fia 
annak a hires ötvös Brózer Istvánnak, a ki a kolozsvári egyház ma 
is nagyrabecsült, 35—4 ezer forintot érő, páratlan művü Rákóczy-kelyhét 
remekelte. A fiu, Péter is tekintélyes kolozsvári polgár volt. 1679-ben 
választják meg centumpaternek, 1681-ben ser-birónak, vagyis a kolozs- 
vári serfőzőket a hatóság részéről ellenőrizte. 

1682-ben künn van Apafival a füleki ostromnál. A bevett vár 
falából ő is tört le egy darabot, a mit aztán magával hozott. 1682 
okt. 2-án érkezett haza több kolozsvári társával. 

1685-ban az átvonuló tatár tábortól szenved Kolozsvár ; 1684- 
ben Brózert városi adószedőnek választják, 1690-ben hütös assessor- 
nak. 1686-ban meghal anyja, a 70 éves Dési Szabó Zsófia. 1690 
nyarán a sáskúktól, telén a tatároktól szenvedett sokat Kolozsvár. 
1687. őszén reánk jött a római császár armádája s ez időtől kezdve 
éveken át csak ennyi a följegyzése: , Rajtunk laknak, s nyomorgat- 
nak". 1694-ben hozzáteszi: , Oh Uram! könyörülj rajtunk s elégeld 
meg ily bosszus ügyeinket, — szabadits megl 7 

Az ily átkos évekre következett el csakhamar borzalmaival a 
kitört Rákóczi-forradalom. 

Auner Márton naplójának nagyobb része elveszett. Atyja Auner 
Gábor volt, ki 1673-ban halt meg 63 éves korában; anyja Kraicán 
Katha asszony, ki 1663-ban mult ki. Felesége Kádár Borbára, előbb 
Török Istvánné. 

1675-ben centumpater, 1680-ban válik meg a ser-biróságtól, 
nmelyet az nagy Ur Istennek segedelméből viselt szegény hazánknak 
hasznára, oly hasznára penig, mely soha". 

Itt megszakad a napló. Aunertől megtudjuk még azt, hogy 1678 
szept. 25-én nyugodt el az Urban tiszteletes Bernard uram és 1679- 
ben tiszteletes nemzetes Radecius Bálint uram, ki Aunernek bátyja 
ura volt. 

Mindkét naplót dr. Lukinich Imre közölte az Erdélyi Muzeum 
1903. 108—113. lapjain. ges 

Egyed Mózes T. Most vesszük a lesujtó hirt, hogy egy kitünő 
tanárral kevesebb. Egyed Mózes váratlanul elhunyt. A kolozsvári 
Ferencz József tudomány egyetemen végezte tanúlmányait. Mikor az 
unitárius collegiumban érettségit tett, akkor nyilt meg Kolozsvárt az 
egyetem és annak első hallgatói közt foglalt helyet. Mint tanársegéd 
szolgált a természettudományi szakon, 8 nem egy értekezés jelent meg 
tőle a szaklapokban. Mint elébb páncsovai s később dévai főreáliskolai 
tanár is a kiszabott munka mellett tudományos kérdésekkel szivesen 
foglalkozott és vizsgálódásainak eredményeit időszakonként közreadta. 
A magyar tanári testületben egyik legbuzgóbb munkása volt a tudo- 
mánynak és a nélkül, hogy ez vallásos hitének rövidséget okozott 
volna. Egyházunk is egy hiv tagot vesztett el benne. 

Gyászhirek : Sepsi-szentiványi Szentiványi Gyula, a buda- 
pesti kir. ítélőtábla nyug. tanácselnöke, a Lipót-rend lovagja, Három- 
szék, Brassó és Fogarasvármegyék volt főispánja, Sepsiszentgyörgy 
város diszpolgára, a magyarországi unitárius egyház tfő- és képviselő- 
tanácsának tagja, a kolozsdobokai egyházkör felügyelő gondnoka máj. 
hó 1-én életének 64-ik, házasságának 31-ik évében Farnoson más létre 
költözött. A család részéről gyászolják mindenekfelett neje, Sepsi-szent- 
iványi Szentiványi Gyuláné, altorjai Szabó Polixena ; gyermekei : Szent- 
iványi Aranka, Szentiványi József, Szentiványi Erzsébet; testvérei : 
Szentiványi Miklós, kir. tanácsos, Háromszék vármegye alispánja, 
Szentiványi József kir. albiró, Szentiványi Gábor hunyadmegyei birto- 


kos, Szentiványi István, az unitárius egyház jószágigazgatója, Teteme 

Bánffy-Hunyad vidékének nagy részvétele mellett Farnoson helyeztetett 
a családi sirkertbe örök nyugalomra. — Derzsi Károly gymn. tanár, 
a budapesti unitárius egyházközség nyugalmazott lelkésze, a magyar- 
országi unitárius egyház fő- és képv. tanácsának tagja, jun. 6-án élete 
56-ik s házassága 30-ik évében Tordán jobblétre szenderült. Halála 
a család részén legfájdalmasabban érinti nejét, Derzsi Károlyné, sz. 
Nemes Izabellát, s testvéreit: Derzsi Dénest, Domokost, Gábort, s 
unokaöcsesét : Derzsi Zoltánt, kolozsvári collegiumunk ferügyelő tanárát. 
Temetése Tordán a város közönségének részvétele mellett történt. A 
budapesti egyházközség felejthetlen első lelkésze haláláról külön gyász- 
jelentést adott ki. — Rédiger Géza, szabédi unitárius lelkész, az 
, Erdélyi Irodalmi Társaság" r. tagja, életének 60-ik évében Marosvá- 
sárhelyen jun. 7-én meghalt. Halálát családi részen siratják neje KRédi- 
ger Gézáné, K. Nagy Amália; gyermekei: Emma, Székely Sándorné, 
Ilonka, Szász Ödönné, Jolán, Jakab Elekné, Ödön, Károly, Aladár, 
Margit, Péter Lajosné, Zoltán, Géza és Nlemér; testvérei: Rédiger 
E VEÉD Móricz Sándorné, 7 Rédízer Béla nyugalm. alispán, Rédiger 
Emma, özv. Várady Józsefné. Földi részét Szabédon helyezték számos 
barátja sa vidék népének részvétele mellett végnyugalomra. — 7Zgyed 
Mózcs dévai áll. főreálisk. tanár élete 54-ik, házassága 22-ik, tanári 
szolgálata 30-ik évében jun. 21-én elhalálozott. JElhunytát gyászolja 
neje Egyed Mózesné, kálnoki Bedő Ilona. Dr. kálnoki Bedő Albert 
nyug. államtitkár sógorát, Egyed Ferencz nyug. unitárius pap unoka- 
öcsesét vesztette benne, s mellettük nagyszámú rokonság, s több jó 
barát borúl gyászba véletlenül jött elhunytán. — Seráúk Károly, a budapesti 
állatkert igazgatója máj. 28-án élete 69-ik s házassága 18-ik évében 
elhalt. Serák Károlyné, Thury Emilia férjét, Serák László, Alice és 
Mártha atyjükek gyászolják benne s budapesti egyházközségünk egyik 

Adakozás a kolozsvári egyházközség templom-tornya 
újraépitésére. 
(41—X. közlemény.) 
Magyarországi Unitárius Egyház. ., . . — 500 korona. 
Sepsikőrispataki Bedő Dániel , , . . .. .200 s. 


Széplaki báró Petrichevich Horváth Kálimán 200 A 
eekülyénmdr. "érenez JÓzSei . sv... 20 
Vécsei Sámuel és Farkas Vilmos , . . 200 A 
Sepsi- szentiványi Szentiványi Gyula . . 02 § 
Ó-tordai Székely Miklós . . . . i 20 . 
Magyországi Unitárius Egyház (2- egett 1000 4 
Dr. Jéger Kálmánné, Hilibi Haller Irma , 20 F 
I ÉSÉHEE GYÜL ARE K E Se ale e ze TŰ j; 
Egy társaság . . . c sw sat 20 63 
Farkas Józsefné, árts Jlánnt pégágjéaáól " 20 a 


Matskási Lajosné, Farkas Juliska . . . 20 8 
Unitarius kollégiumban 1883/4-ben végzett 
ösztalytánsak emisn ad oknbes né 60 9 
Haag el ao Blas szétséktme § 10 XA 
Magyarországi Unitárius Eg Ülsz (3- duob 1000 58 
JÁNJSZNÁKAA KE AV [ŐXETHDO ÉS MENT ZET ÉN TÉN EGŐÉLÉE 10 " 
Péter érését sk an aSszséta ZA b. OZBA 74600 34 
TNS ÁDEKEEJE fene Kö eltáztessta kg szagéryákős; ését 46 10 ha 
Gyuülayi Bászlót sz szt sat: 4300 8 
Tóth Károlyné-Gyulay fitelka dacdts nA ság ALKAT, 4 
Kilyéni dr. Ferencz József (2-odszor) . . 20 § 


IBOdOlATLESÍVÓLB ett kez e e aaa nel a (e 10 s; 
KKövendü Gál s JONŐs te, zízáke 4 dtelá AA 50 7 
ZAKÓ) AETR Aa ENE Sebe aztat ÉGES 30 5. 


Átvitel: 4572 korona. 

Áthozatal : 4572 korona. 


A. FÜTMÖSI JENŐT a a ERSTE ESTÉT SS SÉTA 50 5 
Ambrus Germely zkt tzsttée e Stt lta 20 pi 
Id: Lászlóézky Am a atta KSS SESERÉS 20 a 
Lászlóozky (Bőter a zet EZ TEtStt SSE SÉS 20 4. 
Domján" EGtoT az Se ése taat ee kezte MESS SK 10 7 


Összesen: 4692 korona. 


Szolgáljanak e nemes adományok buzditásul a további adako- 
zásra, hogy az egyházközség hatezerkétszáznyolczvannégy korona 
költségen temploma tornyát újra épithesse, a mi mindnyájunknak 
óhaja. Kérjük az ügy érdekében a minél hamarábbi hozzájárulást! 
Ez adományokért a leghálásabb köszönet! 

Az egyházközség előljárósága nevében : 

Kolozsvárt, 1905, jun. 22. 

PérERri DÉNEs, 


unitarius pap. 


Husvéti ajándékozások a homoródjánosfalvi unitárius egyházközségben. 


Egyházközségünknek — a közelebbi húsvét alkalmából — özv. László 
Andrásné, szül. László Rebeka, egyháztag 16 korona 50 fillér értékben egy 
diszes bársony papiszéktakarót; özv. Joó Lajosné, szül. László Mária, egy- 
háztag pedig egy csinos kiállitásu urasztalteritőt — 12 korona értéküt — 
ajándékozott. A kegyes adományok találjanak kedvet az Ur előtt és szol- 
gáljanak buzditásul hasonló nemes eselekedetekre. 

Adományozók pedig fogadják e helyről is az egyházközség hálás 


köszönetét. — Homoródjánosfalván, 1905. május 2. 
LÁSZLÓ ALBERT, ÜRMÖSI KÁROLY, 
egyhk. gondnok. lelkész. 


A hódmezővásárhelyen építendő unitárius templom javára tett 
kegyes adományok. 
(IT, közl.) 

Förster Sándor honvédszázados 221. sz. gy.-ivén (Trencsén): Ber- 
kes István, Förster Sándor 5—5 kor., Hajniss Győző 2 kor., Kolozsváry 
János 1 kor., Szádeczky Dezső 40 fill. Összesen 13 kor. 40 (ill. 

Hódmezővásárhelyi Népbank tkptár 20 kor., Aczél Lujza 20 kor., 
Balázs András 3 kor, 28 fill., Bánfi Máté (Hmvh.) 1 kor., Kardos István 10 


fill., Elek Anna, Elek Lidia 10—10 kor, Hódmezővásárhelyi közp. tkptár 
50 kor. Összesen 114 kor. 38 fill. 


Az első-második közlemény összege — — — 1999 kor. 38 fill. 
K közlemény összege E tt kes ide Nt (ET AT korY EB SEN 


? Összesen 2127 kor. 16 fill. 
ses zer ÚGY a jóakaró gyűjtők, mint a szives adakozók fogadják az egyház- 
község hálás köszönetét, — Hódmezővásárhely, 1905. jun. 19. 


BALÁZS ANDRÁS, 
unitar, lelkész, 


EGT vek 


